Yezu n’a somɔgɔw be tagara Zeruzalɛmu | Yezu ka ɲɛnamaya\nYezu somɔgɔw be tagara Zeruzalɛmu\nYEZU SAAN 12, A YE SARIYA KARAMƆGƆW ƝININGA\nYEZU YE JEHOVA WEELE KO “N FAA”\nYusufu ka denbaya, a teriw n’a somɔgɔw be to ka taga min kɛ Zeruzalɛmu saan o saan, o wagati sera. U be to ka taga yen walisa ka Tɛmɛnkan seli kɛ i ko sariya b’a ɲini u fɛ cogo min na (Deteronɔmu 16:16). Ka bɔ Nazarɛti ka taga Zeruzalɛmu, o ye kilomɛtɛrɛ 120 ɲɔgɔn ye. Bɛɛ bolo degunnin lo o wagati la ani u ninsɔn ka di. Yezu be ni saan 12 ye sisan. A kɔrɔtɔnin lo ka taga o seli la walisa ka se ka don Alabatosoba kɔnɔ tugun.\nYezu somɔgɔw fɛ, Tɛmɛnkan seli tɛ tile kelen koo dɔrɔn ye. U be buru funubali seli fana kɛ o wagati la. O seli be daminɛ Tɛmɛnkan seli dugusagwɛ ani a be mɛɛn tile 7 kɔnɔ (Mariki 14:1). O la, Yezu n’a somɔgɔw be wagati min kɛ ka bɔ Nazarɛti ka taga Zeruzalɛmu ani ka kɔsegi, ka fara u be wagati min kɛ o dugu kɔnɔ, o bɛɛ tun be lɔgɔkun fila ɲɔgɔn bɔ. Nka nin sen nin na, Yezu ye koo dɔ kɛ min bena a to u be wagatijan kɛ. A bangebagaw bɔra o kala ma k’u to sira kan, u kɔsegitɔ ka bɔ Zeruzalɛmu.\nSaan o saan, mɔgɔw be taga seli kɛ Zeruzalɛmu siɲɛ saba. O wagatiw ye ninsɔndiya wagati ye bɛɛ fɛ (Deteronɔmu 16:15). U tagatɔ Zeruzalɛmu, Yezu be u ka mara faan caaman ye ani ka koo caaman lɔn a koo la. A be Jehova batobaga wɛrɛw kunbɛn minw bɔra yɔrɔ wɛrɛw la. Mɔgɔ tɛ ɲinɛ o dugu taga kɔ!\nYusufu ni Mariyamu tun y’a miiri ko Yezu tugura u somɔgɔw n’u teri dɔw kɔ, u ni minw be sira kan ɲɔgɔn fɛ. Nka tuma min na suu kora, u lɔra ani u ma Yezu ye. U tora k’a ɲini u tagamaɲɔgɔnw cɛma, nka u m’a ye. U y’a filɛ yɔrɔ bɛɛ u m’a ye! O kama, Yusufu ni Mariyamu kɔsegira ka taga a ɲini Zeruzalɛmu.\nU y’a ɲini tile kelen, tile fila u m’a ye. U tagara batosoba kɔnɔ. Bondenw ka ca yen. Tile sabanan loon, u labanna k’u dencɛ ye Alabatosoba bonden dɔ kɔnɔ. U ye Yezu siginin ye sariya karamɔgɔw cɛma. A b’u lamɛnna ani k’u ɲininga koo dɔw la. Yezu ka hakilitigiya y’o cɛɛw kabakoya!\nMariyamu ye Yezu ɲininga ko : “N deen, mun y’a to i ye nin kɛ an na ten? A filɛ, ne n’i facɛ hakili ɲagaminin tun b’i yɔrɔ ɲinina.”—Luka 2:48.\nYezu kabakoyara k’a ye k’u m’a lɔn ale tun be sɔrɔ yɔrɔ min na. A y’u ɲininga ko: “Mun na aw tun be ne yɔrɔ ɲini? Aw tun m’a lɔn ko ne ka kan ka sɔrɔ n Faa ka soo kɔnɔ wa?”—Luka 2:49.\nSisan, Yusufu ni Mariyamu ye Yezu ye. O kɔ, u kɔsegira ka taga ɲɔgɔn fɛ Nazarɛti ani a tora k’u bonya. Dɔ tora ka fara Yezu kundama n’a hakili kan. Hali k’a sɔrɔ a bele ye kanbelenin ye, a koo diyara Ala ni mɔgɔw ye. Tiɲɛn na, Yezu kɛra ɲɛyirali ɲuman ye kabi a denmisɛnman. Alakow ka di a ye ani a be bonya la a wolobagaw kan.\nSaan o saan, Yezu n’a somɔgɔw tun be taga min ani mun na?\nYezu sii saan 12nan na, Yusufu ni Mariyamu ye mun lo kɔrɔsi u kɔsegitɔ ka bɔ Zeruzalɛmu ani u labanna ka Yezu ye yɔrɔ juman?\nYezu ye ɲɛyirali ɲuman juman to kanbelew ni sunguruw ye bi?\nA ci dɔ ma A ci dɔ ma Yezu somɔgɔw be tagara Zeruzalɛmu\njy sap. 10 ɲɛɛ 28-29


Mas 2nan 23 AKKDC08 - Masacɛ ye cira bila ka Zuda mara - Bible Search\nMas 2nan 22 Mas 2nan 24\nMas 2nan 23\nZoziyasi be bɛn ni Ala ye tugu\n(Lok 2nan 34.29-32)\n1Masacɛ ye cira bila ka Zuda mara cɛkɔrɔbaw, ni Zeruzalɛmu taw bɛɛ lajɛn a fɛ. 2O kɔ, a tagara Masaba ka soo ni Zuda mara mɔgɔw bɛɛ ye, ani Zeruzalɛmukaw bɛɛ, ni sarakalasebagaw, ani kiraw, ni jama bɛɛ, denmisɛn fara mɔgɔkɔrɔba kan. U tun ye Layidusɛbɛ min sɔrɔ Masaba ka soo kɔnɔ, a y'o bɛɛ kalan u ɲana. 3Masacɛ lɔra tutunan gɛrɛfɛ min be Masaba ka soo daa la ka layidu ta Masaba ɲakɔrɔ, ko ale bena tugu Masaba kɔ, k'a ka fɔta, n'a ka sariya, n'a ka koo latigɛninw bato n'a dusu bɛɛ ye, ani ko a b'a yɛrɛ bɛɛ d'a ma, ka kitabu nin kɔnɔnakuma bato. Jama bɛɛ fana y'u yɛrɛ niin don o layidu nin la.\nAla ka koo Zuda mara la\n(Lok 2nan 34.3-5)\n4- O kɔ, masacɛ y'a fɔ sarakalasebagaw kuntigi Ilikiyawu, n'a lankan sarakalasebagaw ye, ani Masaba ka soo daa kɔlɔsibagaw ye ko minan minw bɛɛ tun dilanna Baali sɔnko la, k'u k'o bɛɛ ta ka bɔ Masaba ka soo kɔnɔ, ani Asera taw, ni kalo ni lolo, ani tile taw. U bɔra n'u ye ka taga u jɛni Zeruzalɛmu dugu kɔfɛ, Sedirɔn kɔɔ kɛnɛ na. U y'o buguri cɛ ka taga n'a ye Betɛli. 5Zuda mara masacɛw tun ye sarakalasebagakolon minw sigi, ko u ka wusulan jɛni sɔnnikɛyɔrɔw la Zuda mara duguw kɔnɔ, ani Zeruzalɛmu lamini na, ani minw tun be wusulan jɛni Baali, ani tile ni kalo, ani lolow ye. A y'olu bɔ baara nin na. 6U tun ye Asera jaa min tutu Masaba ka soo kɔnɔ, a y'o bɔn ka bɔ n'a ye Zeruzalɛmu dugu kɔfɛ, Sedirɔn kɔɔ kɛnɛ na k'a jɛni fɔɔ a bɛɛ kɛra buguri ye k'o buguri ta ka ta'a bɔn jama ka kaburutu kɔnɔ. 7Landa kakalayakɛbagaw ka soo minw tun be Masaba ka soo gɛrɛfɛ, a ye olu ci. Mɔgɔw tun be fani minw don Asera sɔnwaati la, musow tun be olu dan o yɔrɔ le la.\n8Sarakalasebaga minw tun be Zuda mara duguw kɔnɔ, a ye olu bɛɛ wele ka na. K'a ta Geba fɔɔ ka taga se Bɛriseba.f Sɔnnikɛyɔrɔ minw tun be Zeruzalɛmu dugu dondaw la, a ye olu cɛn. Min tun be dugutigi Zozuwe ka donda la numanbolo fɛ, ale tun ye u dɔ ye. 9Sarakalasebaga minw tun be sɔnnikɛyɔrɔw kunna, olu tun te se ka baara kɛ Masaba ka sarakabɔyɔrɔ la Zeruzalɛmu, nga u tun be se ka buru funubali dumu ni sarakalasebaga tɔw ye.\n10- Sɔnnikɛyɔrɔ Tofɛti min tun be Bɛninɔmu kɔkɛnɛ na, masacɛ y'o cɛn, janko mɔgɔ si kan'a dencɛ, walima a denmuso jɛni Milikɔmu ye tugu. 11Zuda mara masacɛw tun ye soo jaa minw dilan k'u lɔ Masaba ka soo daa la, tile bato kama, n'u tun be mɔgɔbaba Netanmelɛki layɔrɔ gɛrɛfɛ, boon dɔ la, a ye olu bɔ yen. Wotoro minw tun dilanna tile batoli kosɔn, a ye olu jɛni. 12- Zuda mara masacɛw tun ye sɔnnikɛyɔrɔ minw dilan masacɛ Akazi ka sangaso sanfɛ, masacɛ Zoziyasi ye olu walaka. Masacɛ Manase tun ye minw dilan Masaba ka soo lukɛnɛ fila nunu kɔnɔ, a ye olu walaka fana. A y'u bɔ yen k'u buguri cɛ ka ta'a bɔn Sedirɔn kɔɔ kɛnɛ na. 13- Masacɛ Solomani tun ye sɔnnikɛyɔrɔ minw lɔ Zeruzalɛmu kɔrɔn fɛ, u be kulu min wele Cɛnnikɛyɔrɔ, o worodugu ɲafan fɛ, n'o ye Sidɔnkaw ka jojugu Asitarite ta ye, ni mowabuw ka jojugu Kemɔsi ta, ani amoniw ka jojugu Milikɔmu ta, masacɛ ye olu cɛn. 14A ye jokabakuruw ci, ka Asera jaaw tigɛ k'u ben, ka adamaden kolow ta ka n'a yɔrɔ fa n'u ye.\nAla ka koo Isirayɛli mara la\n(Lok 2nan 34.6-7)\n15- O cogo kelen na, sarakabɔyɔrɔ min tun be Betɛli, Nebati dencɛ Zerobowamu tun ye sɔnnikɛyɔrɔ min lalaga ka Isirayɛlidenw bila kojugu la, masacɛ ye olu ci. A ye sɔnnikɛyɔrɔ nin jɛni k'a kɛ buguri ye. A ye Asera jaa fana jɛni. 16- O kɔ, masacɛ Zoziyasi y'a ɲaa yɛlɛma ka filɛli kɛ, a ye kaburu dɔw ye tintin kan. A ko u ka taga u walaka, k'u kɔnɔ kolow bɔ ka na n'u ye. A y'u jɛni sarakabɔyɔrɔ nin kan k'a cɛn ka kɛɲɛ ni Masaba ka kuma ye, a ka mɔgɔ tun ye min fɔ. 17- O kɔ, a y'a fɔ tugu ko: «Ne ɲaa be taamasiɲɛ min na, o kɔrɔ be di?» Dugumɔgɔw y'a fɔ a ye ko: «O ye Ala ka mɔgɔ ka kaburu ye min tun bɔra Zuda mara la ka na. E ye baara min kɛ, ale le tun y'o fɔ sarakabɔyɔrɔ nin kama.»\n18A y'a fɔ k'u k'ale kaburu to yen, ko mɔgɔ si kana maga a kolow la. O la, u y'ale kolow to yen, ani kira min tun bɔra Samari ka na fana, ale fana taw.\n19Isirayɛli mara masacɛw tun ye sɔnnikɛyɔrɔ soo minw lɔ Samari mara duguw kɔnɔ ka Masaba dimi, a ye olu bɛɛ cɛn fana i n'a fɔ a tun ye Betɛli ta cɛn cogo min na. 20Sarakalasebaga minw tun be sɔnnikɛyɔrɔw kunna, a ye olu bɛɛ faga sarakabɔyɔrɔw kan, ka adamaden kolow jɛni u kan. O kɔ, a kɔsegira Zeruzalɛmu.\nHɔrɔnya ɲanagwɛ be kɛ\n(Lok 2nan 35.1, 18-19)\n21Masacɛ y'a fɔ ko mɔgɔ bɛɛ ka Hɔrɔnya ɲanagwɛ kɛ ka Masaba u ka Ala boɲa, i ko a fɔra cogo min na Layidusɛbɛ kɔnɔ. 22Hɔrɔnya ɲanagwɛ min kɛra o waati la, ale ɲɔgɔn tun ma kɛ ka ye, kabini cɛfariw ka tile la Isirayɛlidenw kunna, ani Isirayɛli ni Zuda mara masacɛw ka tile la. 23O Hɔrɔnya ɲanagwɛ nin kɛra Zeruzalɛmu, masacɛ Zoziyasi ka masaya saan tan ni seeginan na, ka boɲa la Masaba kan.\nZoziyasi ka saya\n(Lok 2nan 35.20-27; 36.1)\n24Ka fara o kan, Zoziyasi ye sukɔrɔ welebagaw ni lagwɛlikɛlaw gwɛn. Fɛɛn jaa minw tun dilanna ka bila, a y'o cɛn. Joo ni fɛnjugu minw tun be Zuda mara kɔnɔ, ani Zeruzalɛmu, a ye olu bɛɛ cɛn, janko ka sariya kitabu nin kɔnɔnakuma bato, sarakalasebaga Ilikiyawu tun ye min ye Masaba ka soo kɔnɔ.\n25Masacɛ si ma sɔrɔ Zoziyasi ɲa, min tun sɔnna Masaba ta ma n'a dusu bɛɛ ye i n'a fɔ ale Zoziyasi, k'a yɛrɛ bɛɛ di, ka kɛɲɛ ni Musa ka sariya kɔnɔnakuma bɛɛ ye. Ale Zoziyasi tɛmɛnin kɔ fana, a ɲɔgɔn ma sɔrɔ tugu. 26O n'a ta bɛɛ, Masaba m'a ka dimiba nin nɔgɔya Zuda mara kama, Zuda mara masacɛ Manase ka kɛwaliw bɛɛ kosɔn minw y'a dimi. 27Masaba ko: «Ne bena Zuda mara mɔgɔw bɔ n ɲakɔrɔ i n'a fɔ n ye Isirayɛli mara mɔgɔw kɛ cogo min na. N ye dugu min woloma k'a kɛ n ta ye, n ben'a fili, Zeruzalɛmu kɔni. N ye n yɛrɛ tɔgɔ la soo min kan, n bena ale fili fana.»\n28- Zoziyasi ka kɛwali tɔw, n'a ka baara bɛɛ, o be sɔrɔ Zuda mara masaw ka loon o loon kibaru sɛbɛ kɔnɔ. 29A ka waati la, Ezipiti masacɛ Neko wilila ko a be taga Asiri masacɛ dɛmɛyɔrɔ, Efarati baji faan fɛ. Zoziyasi wilila ko a b'a bali. U sera ɲɔgɔn ma Megido dɔrɔn, Ezipiti masacɛ y'a faga. 30A ka baaradenw y'a suu ta k'a la wotoro kan ka bɔ n'a ye Megido ka na n'a ye Zeruzalɛmu, k'a suu don a ka kaburu kɔnɔ. O kɔ, jamana kɔnɔ mɔgɔw y'a dencɛ Yowakazi minɛ ka tulu kɛ a kunna k'ale sigi masaya la a nɔɔ na.\nMasacɛ Yowakazi ka koo\n(Lok 2nan 36.2-4)\n31Yowakazi tun ye saan mugan ni saba sɔrɔ ka sɔrɔ ka sigi masaya la. A ye kalo saba kɛ masaya la Zeruzalɛmu. A bamuso tɔgɔ tun ko Amutali, Yirimeyawu denmuso tun lo ka bɔ Libina. 32A ye kojugu kɛ Masaba ɲakɔrɔ i n'a fɔ a faaw tigitigi. 33Ezipiti masacɛ Neko y'a minɛ k'a siri ni jɔrɔkɔw ye Iribila, Amati mara la janko a kana kɛ masacɛ ye Zeruzalɛmu tugu. A ye nisɔngɔ la Zuda mara mɔgɔw kan, min tun ye warigwɛ kilo waa saba ye, ani sanu kilo bi saba. 34- A ye Zoziyasi dencɛ Eliyakimu sigi masaya la a facɛ nɔɔ na, k'a tɔgɔ yɛlɛma ko Yoyakimu. A ye Yowakazi minɛ ka taga n'a ye Ezipiti. A sara yen.\n35Yoyakimu ye nisɔngɔ la jamanadenw kan janko ka se ka Ezipiti masacɛ Neko ka ɲinita d'a ma. U kelen kelen bɛɛ y'u niyɔrɔ di ka ban tuma min na, Yoyakimu sera ka warigwɛ ni sanu nin di Neko ma.\nMasacɛ Yoyakimu ka koo\n(Lok 2nan 36.5-8)\n36- Yoyakimu tun ye saan mugan ni duuru sɔrɔ, ka sɔrɔ ka kɛ masacɛ ye. A ye saan tan ni kelen kɛ masaya la Zeruzalɛmu. A bamuso tɔgɔ tun ko Zebida, Pedaya denmuso tun lo ka bɔ Uruma. 37A ye kojugu kɛ Masaba ɲakɔrɔ i n'a fɔ a faaw tigitigi.


Kor fɔlɔ 13 AKKDC08 - Hali ni ne be se ka kaan wɛrɛw - Bible Search\nKor fɔlɔ 12 Kor fɔlɔ 14\nKor fɔlɔ 13\n1Hali ni ne be se ka kaan wɛrɛw fɔ, minw ye adamadenw ta ani mɛlɛkɛw taw ye, ni kanuya te ne dusu la, ne be mankan fu kɛ, ne ye gongokolon ye. 2- Hali ni ne ye kiraya kɛ see sɔrɔ, ka kodogoninw, ni fɛɛn bɛɛ lɔnniya sɔrɔ, hali ni ne lara Ala la kosɔbɛ, fɔɔ ka se ka kuluw wili k'u bɔ u lɔyɔrɔ la, ni kanuya te ne dusu la, o bɛɛ ye gwansan ye. 3Hali ni ne ye n bololafɛnw bɛɛ di k'o kɛ fantanw ka dumuni ye, hali ni ne sɔnna u ka ne jɛni yɛrɛ, ni kanuya te ne dusu la, o tena foyi ɲa ne ye.\n4Kanuya be mɔgɔ min dusu la, o tigi be muɲuli kɛ, a be koɲuman kɛ, keliya t'a dusu la. A t'a yɛrɛ yira, a t'a yɛrɛ boɲa fana. 5A te malobaliyako kɛ, a t'a yɛrɛ dama nafa ɲini, a dusu te bɔ, a te dimi mara. 6A te nisɔndiya tilenbaliyako la, a be nisɔndiya tiɲɛko le la. 7A be koo bɛɛ yafa, a be la bɛɛ la, a be la koo bɛɛ la, a be koo bɛɛ muɲu. 8Daan te kanuya la. Kiraya bena ban, kaan wɛrɛ fɔ bena dabila, lɔnniya fana bena ban.\n9Bari daan b'an ka lɔnniya la, daan b'an ka kiraya fana na. 10Nga ni fɛɛn dafanin mana na tuma min na, fɛɛn dafabali bena ban. 11Ne tun ye denmisɛn ye tuma min na, n tun be kuma i n'a fɔ denmisɛn, ka miiri i n'a fɔ denmisɛn, ka koo faamu i n'a fɔ denmisɛn. N ɲana tigɛra tuma min na, n ye denmisɛnya dabila. 12Sisan an be koo minw yera, a kɛra i n'a fɔ an b'u yera dubalen na le, u te ye ka ɲa. Nga an bena u ye ɲaa ni ɲaa. Sisan, daan be ne ka lɔnniya la, nga ne bena koo lɔn i n'a fɔ Ala be ne lɔn cogo min na. 13Sisan fɛɛn saba nunu le be yen: lanaya, jigi, ani kanuya, nga o fɛɛn saba nunu na, kanuya le be ɲafɛ.


Sad 17 AKKDC08 - «Nɔɔ, walima fiɲɛ, be tura, walima - Bible Search\nSad 16 Sad 18\n1«Nɔɔ, walima fiɲɛ, be tura, walima saga min na, aw kana o kɛ saraka ye Masaba aw ka Ala ye, bari o man d'a ye fewu.\n2«Masaba aw ka Ala be dugu minw dira aw ma, ni cɛɛ, walima muso dɔ sɔrɔla aw cɛma o dɔ kɔnɔ, n'a ye koo dɔ kɛ min ye kojugu ye Masaba aw ka Ala ɲakɔrɔ, ka Ala ka bɛɛn cɛn, 3- ka taga fɛɛn wɛrɛw bato, k'a kunbiri gwan u kɔrɔ, min be danna ne ka fɔta la, walima ka tile bato, walima kalo, walima lolow, 4n'aw y'o koo mɛn dɔrɔn, aw ka sɛgɛsɛgɛli kɛ kosɔbɛ. N'a lɔnna k'o kokolon nin kɛra tiɲɛ na Isirayɛlidenw cɛma, 5o kojugu nin kɛbaga mana kɛ muso, walima cɛɛ ye wo, aw k'a minɛ ka taga n'a ye dugu donda la, k'a bon ni kabakuru ye k'a faga. 6- Mɔgɔ min ka jalaki ser'a fagako ma, o tigi be se ka faga ni seere mɔgɔ fila, walima saba sɔrɔla. N'o tɛ, a te se ka faga seere kelen kosɔn. 7- Seerew le ka kan ka kɔn k'a tigi bon ni kabakuru ye, mɔgɔ tɔw bɛɛ ka sɔrɔ ka fara u kan, k'a faga. O la, aw bena kojugu bɔ aw cɛma.\n8«Ni kiti dɔ gwɛlɛyara aw fɛ, i n'a fɔ mɔgɔfagako, walima sɔsɔliko dɔ, walima dɔ k'a tɔɲɔgɔn mandimi, aw ka kan ka taga n'o ye Masaba aw ka Ala ka yɔrɔ wolomanin na. 9Aw ka sarakalasebagaw ye, minw ye Levi kɔmɔgɔw ye, k'u ɲininga, ani kititigɛla min be yen o waati la. Olu bena kiti nin tigɛ aw ye. 10U bena min fɔ aw ɲana Masaba ka yɔrɔ wolomanin na, aw k'o kɛ. Aw ka banba k'u ka fɔta bɛɛ kɛ. 11U bena min latigɛ k'a fɔ aw ye, aw kana jɛngɛ cogo si la ka bɔ o kan.\n12«Sarakalasebaga min b'a ka baara kɛ Masaba aw ka Ala ɲakɔrɔ, ni mɔgɔ dɔ y'a ɲaa don ale la, walima kititigɛla la, ka koo dɔ kɛ n'a ma mɛnni kɛ u fɛ, o tigi ka kan ka faga. O la, aw bena kojugu bɔ Isirayɛlidenw cɛma. 13Jama bɛɛ bena o koo mɛn, u bena siran, u si tena sɔn ka ɲadonya kɛ tugu.\nMasacɛw ka koo\n14- «Masaba aw ka Ala be jamana min dira aw ma, n'aw donna o kɔnɔ tuma min na k'a kɛ aw ta ye ani ka sigi yen, n'aw b'a fɛ ka masacɛ sigi aw kunna, i n'a fɔ siya minw bɛɛ b'aw lamini na, 15Masaba aw ka Ala bena mɔgɔ min woloma, aw ka banba k'ale kɛ aw ka masacɛ ye. A ka kan ka kɛ aw balima dɔ ye. Aw kana lonan sigi aw kunna, ale te aw dɔ ye.\n16- «Ka fara o kan, o masacɛ nin man kan ka kɛ ni soo caaman ye, a man kan ka mɔgɔ ci ka segi ka taga Ezipiti ka soo dɔw san, bari Masaba y'a fɔ aw ye ko aw man kan ka segi ka taga o yɔrɔ la tugu. 17- A man kan ka kɛ muso caaman tigi ye, janko u kan'a kunnacɛn. A man kan ka kɛ warigwɛ ni sanu caaman tigi ye fana.\n18«N'a sigira masaya la tuma min na, sariya min be sarakalasebagaw fɛ, minw ye Levi kɔmɔgɔw ye, a ka kan ka sɛbɛ dɔ ta k'o sariya nin sɛbɛn a kɔnɔ k'o kɛ a yɛrɛ ta ye. 19A k'o bila a yɛrɛ gɛrɛfɛ, ka to k'a kalan loon bɛɛ a sii bɛɛ kɔnɔ, waasa a ka se ka siran Masaba a ka Ala ɲa, ani ka sariya nin kɔnɔnakuma n'a ka fɔta bɛɛ bato. 20O la, a ten'a yɛrɛ boɲa n'a balimaw ye, ka ban ka sariya bato cogo si la. O la, a n'a kɔmɔgɔw bena mɛn Isirayɛli kunna.


Yir 20 AKKDC08 - O kɔ, ne ye mɛlɛkɛ dɔ jigitɔ ye ka bɔ - Bible Search\nYir 19 Yir 21\n1O kɔ, ne ye mɛlɛkɛ dɔ jigitɔ ye ka bɔ sankolo la ni jɔrɔkɔ barikaman ye, Dingɛjugu konnigɛ b'a bolo. 2- A ye Sogojugu nin minɛ, min ye sakɔrɔ nin ye, n'o ye Sutana ye fana. A y'a minɛ ka jɔrɔkɔ kɛ a la, a ka kan ka saan waa kelen kɛ jɔrɔkɔ la. 3Mɛlɛkɛ y'a ta k'a fili Dingɛjugu nin kɔnɔ k'a datugu, k'a sɔgɔ waasa a kana se ka bɔ ka mɔgɔ si lafili ni saan waa kelen nin ma tɛmɛ. N'o tɛmɛna, a bena bɔ ka waati dɔɔni kɛ.\n4- O kɔ, ne ye masasigilanw ye. Mɔgɔ minw nana sigi u kan, see dira olu ma ka kiti tigɛ. Mɔgɔ minw tun fagara Yezu ni Ala ka kuma kosɔn, ani minw tun banna ka Sogo nin taamasiɲɛ bila u teen, walima u bolo kan, k'a jaa bato, ne ye olu bɛɛ fana kununnin ye, u sigira ni Krista ye masaya la saan waa kelen. 5Nga suu tɔw ma se ka kunun fɔɔ saan waa kelen nin ka tɛmɛ. O ye suuw kununko fɔlɔ ye. 6Mɔgɔ minw bena kɛ o fɔlɔ mɔgɔw ye, olu bena saniya, u bena dagamu bari saya filanan tena se olu ma. Olu bena kɛ Ala ni Krista ka sarakalasebagaw ye ka sigi masaya la n'a ye saan waa kelen nin kɔnɔ.\nKɛlɛ laban koo\n7Saan waa kelen nin tɛmɛnin kɔ, Sutana bena bila ka bɔ a ka kaso la 8- ka taga adamadenw lafili dugukolo faan bɛɛ, o ye Gɔgi ni Magɔgi ye. A ben'a ka kɛlɛdenw lajɛn. U ka ca i n'a fɔ kɔgɔji daa la cɛncɛn. 9U bena dugukolo bɛɛ minɛ, ka jama senuman ni Ala ka diyana dugu lamini. Nga tasuma bena bɔ sankolo la k'u bɛɛ halaki. 10O tuma na, u ye adamadenw lafilibaga minɛ, n'o ye Sutana ye, k'a fili jahanama kɔnɔ, kiribi mananin be min kɔnɔ. A tagara Sogo nin n'a yɛrɛ ka kira sɔrɔ yen. U bena tɔɔrɔ yen tuma bɛɛ, u tena bɔ abada.\n11O kɔ, ne ye masasigilan belebeleba gwɛman dɔ ye ka mɔgɔ dɔ siginin ye a kan. Sankolo ni dugukolo bɛɛ ye kɛnɛ minɛ ka tunu. 12- O kɔ, ne ye suuw ye, u bɛɛ kununna, denmisɛn fara mɔgɔkɔrɔbaw kan, u tagara lɔ masasigilan ɲafɛ. Ayiwa, sɛbɛ dɔw dayɛlɛla. Nii banbali sɛbɛ fana dayɛlɛla. O tuma na, u ye mɔgɔw kiti ka kɛɲɛ n'u ka kɛwaliw ye. 13Jii tun ye minw dumu, dugukolo tun ye minw datugu, minw tun be lahara, u bɛɛ le bɔra. U bɛɛ kitira ka kɛɲɛ n'u ka kɛwaliw ye. 14O tuma na, u ye saya ni lahara fifa ka jigi jahanama kɔnɔ. O le bena kɛ saya filanan ye. 15Mɔgɔ minw bɛɛ tɔgɔ ma sɔrɔ Ala ka sɛbɛ kɔnɔ, u ye olu bɛɛ fifa ka jigi jahanama kɔnɔ.


Sar 25 AKKDC08 - Masaba y'a fɔ Musa ye Sinayi kulu kan - Bible Search\n1Masaba y'a fɔ Musa ye Sinayi kulu kan ko: 2- «A fɔ Isirayɛlidenw ye ko: Ne bena jamana min di aw ma, n'aw donna yen tuma min na, dugukolo ka kan ka lafiɲɛ janko ne Masaba ka boɲa sɔrɔ. 3Aw k'aw ka forow sɛnɛ saan wɔɔrɔ kɔnɔ, k'aw ka *ɛrɛzɛnsunw bolomisɛnw tigɛ k'u suman ladon saan wɔɔrɔ kɔnɔ. 4Nga saan wolonwulanan bena bila ne Masaba ye, o ka kɛ dugukolo ka lafiɲɛsan ye. Aw kana sɛnɛ kɛ, aw kana aw ka ɛrɛzɛnsunw bolomisɛnw tigɛ o saan kɔnɔ. 5Aw kana suman mananw ladon, aw kana ɛrɛzɛnw tigɛ aw ka ɛrɛzɛnsunw na, aw ma janto minw na. O saan ka kɛ dugukolo ka lafiɲɛsan ye. 6Suman manan bena kɛ aw ka dumuni ye dugukolo ka lafiɲɛsan na. Aw yɛrɛw, n'aw ka jɔncɛw, n'aw ka jɔnmusow, n'aw ka baaradenw, ni lonan minw b'aw cɛma. 7Aw ka begɛnw, ni kongosogo minw be aw ka jamana kɔnɔ, olu bena balo ni suman manan nunu bɛɛ ye.\nSaan bi duurunan ɲanagwɛ\n8«Aw ka saan wolonwula jati fɔɔ siɲɛ wolonwula. O saan wolonwula sigiyɔrɔman wolonwula be bɛn saan bi naani ni kɔnɔntɔn ma. 9Aw k'a to u be buru fiyɛ belebele faan bɛɛ la saan kalo wolonwulanan tile tannan loon. Hakɛ yafalon na, aw ka buru fiyɛ aw ka jamana yɔrɔ bɛɛ la. 10Aw ka saan bi duurunan bila ne Ala ye ka hɔrɔnyali wango la jamana yɔrɔ bɛɛ la a kɔnɔ mɔgɔw bɛɛ ye. Aw ka saan nin wele ko saan bi duurunan ɲanagwɛ. Aw kelen kelen bɛɛ bena segi ka taga aw ka fadenyabolo la, k'aw ka dugukolow tigiya kɛ tugu. 11O saan bi duurunan bena kɛ ɲanagwɛ saan ye aw fɛ, aw kana danni kɛ, aw kana suman manan tigɛ, aw kana *ɛrɛzɛnw tigɛ ɛrɛzɛnsunw na, aw ma janto minw na. 12Saan nin ye ɲanagwɛ saan ye, a ka kɛ saan ye min bilara ne ye aw fɛ. Aw ka suman manan dama le dumu.\n13«Ɲanagwɛ saan nin na, aw kelen kelen bɛɛ ka segi ka taga aw ka dugukolow tigiya kɛ tugu. 14Ni aw ye dugukolo dɔ feere aw balima dɔ ma, walima ka dɔ san a fɛ, aw kana ɲɔgɔn tɔɲɔ. 15I be min san i balima fɛ, saan minw tɛmɛna ɲanagwɛ saan kɔ, olu kana jati a sɔngɔ la. Ale min b'a feere i ma fana, o sɔngɔ ka kɛɲɛ ni sɛnɛkɛsan tɔw daa ye. 16N'o saan tɔw ka ca, i k'a sɔngɔ caya ka kɛɲɛ n'o ye. N'u ka dɔgɔ, i k'a sɔngɔ dɔgɔya ka kɛɲɛ n'o ye. Bari a b'a feere ka kɛɲɛ ni sumantigɛwaatiw daa ye. 17Aw kana ɲɔgɔn tɔɲɔ, aw ka siran aw ka Ala ɲa. Ne le ye Masaba aw ka Ala ye.\n18«Aw ka ne ka sariyaw bato, ne ye kuma minw fɔ, aw ka banba ka olu kɛ. N'o kɛra, aw bena sigi hɛrɛ la jamana nin kɔnɔ. 19Sɛnɛ bena ɲa, aw bena dumuni kɛ ka fa, ani ka sigi hɛrɛ la jamana nin kɔnɔ.\n20«N'a b'aw kɔnɔ ko: ‹Anw bena mun dumu saan wolonwulanan nin kɔnɔ, ni anw ma danni kɛ ka se ka suman tigɛ?› 21Ayiwa, ne bena aw ta ɲa saan wɔɔrɔnan na fɔɔ suman nin tena ban aw fɛ saan saba kɔnɔ. 22A saan seeginan na, aw bena sɛnɛ kɛ, nga aw bena sumankɔrɔ dumu fɔɔ sumankura ka se, a saan kɔnɔntɔnnan na.\nYɔrɔ segiko a tigi ma\n23«Dugukolo man kan ka feere ka to a sanbaga bolo kudayi, bari dugukolo ye ne ta ye. Aw ye lonanw ni sigibagaw dama ye ne ka yɔrɔ la. 24Aw bena jamana min tigiya kɛ, ni mɔgɔ ye dugukolo san o kɔnɔ yɔrɔ o yɔrɔ, o tigi k'a lɔn ko sira dinin be dugukolo feerebaga ma ka dugukolo nin san a fɛ tugu.\n25«N'i balima dɔ dɛsɛra fɔɔ a y'a ka dugukolo dɔ feere, a balima min ka surun a la kosɔbɛ, ale ka na ka dugukolo nin sɔngɔ kɔsegi a sanbaga ma k'a minɛ. 26Ni mɔgɔ ma sɔrɔ, n'a yɛrɛ ye cogoya sɔrɔ tuma min na, n'a be se ka segi k'a san tugu, 27saan minw tɛmɛn'a feerenin kɔ, a k'olu jati. Saan tɔɔ minw tora, a k'o sɔngɔ kɔsegi a sanbaga ma. O kɔ, a be se ka segi ka kɛ a ka yɔrɔ tigi ye. 28N'a ma cogo sɔrɔ ka se k'o tigi ta d'a ma, a ye yɔrɔ min feere, o bena to a sanbaga bolo fɔɔ saan bi duurunan ka se. N'o saan sera, a bena segi a ma, o tuma na, a bena se ka segi ka kɛ a tigi ye.\n29«Dugu min laminina ni kogo ye, ni dɔ y'a ka soo feere o kɔnɔ, a be se ka segi k'a minɛ tugu a sanbaga fɛ k'a ka wari segi a ma. O daan ye saan kelen ye. 30Soo min be dugu kɔnɔ min lamininin be ni kogo ye, n'a tigi ma se ka segi k'a minɛ saan kelen dafanin kɔ, a bena kɛ a sanbaga n'a kɔmɔgɔw ta ye, kudayi. A te segi ka di a tigikɔrɔ ma saan bi duurunan na. 31Dugu minw lamininin tɛ ni kogo ye, o duguw kɔnɔ soow bena jati i n'a fɔ forow. Soo nunu feerebagaw be se ka segi k'u san tugu, u bena segi ka di u tigiw ma saan bi duurunan na.\n32«Sira dinin be Levi kɔmɔgɔw ma waati bɛɛ ka segi k'u ka soow san tugu u ka duguw kɔnɔ. 33Hali ni soo nin sanbaga ye Levi kɔmɔgɔ ye fana, ni saan bi duurunan sera, a tigi be bɔ soo nin kɔnɔ k'a to a tigikɔrɔ ye, bari Levi kɔmɔgɔw ka soo minw be u ka duguw kɔnɔ, olu le ye u niyɔrɔ ye Isirayɛlidenw cɛma. 34Foro minw be Levi kɔmɔgɔw ka duguw lamini na, olu te se ka feere, bari olu ye u ta ye kudayi.\n35- «N'i balima dɔ kɛra fantan ye, n'a dɛsɛra, i k'a dɛmɛ janko a ka se ka to aw cɛma, hali ni lonan lo min be aw fɛ, walima tɛmɛbaga. 36I kana tɔnɔ ɲini a fɛ cogo si la, nga i ka siran i ka Ala ɲa, janko i balima ka se ka to aw cɛma. 37- Kana wari juru don a la tɔnɔ kama. Kana dumuni dɔndɔ a ma fana tɔnɔ kama. 38Ne le ye Masaba aw ka Ala ye, min y'aw bɔ Ezipiti jamana na ka Kanaan jamana di aw ma, ani ka kɛ aw ka Ala ye.\n39- «N'i balima dɔ kɛra fantan ye, n'a y'a yɛrɛ feere i ma, i kan'a minɛ i n'a fɔ jɔɔn. 40I k'a minɛ i ko baaraden, walima tɛmɛbaga, aw cɛma. A ka baara kɛ i fɛ fɔɔ saan bi duurunan ɲanagwɛ ka se. 41O saan na, i ka sira d'a ma, a n'a deenw ka segi ka ta'a ka fadenyabolo la, k'a faaw ka dugukolo tigiya kɛ tugu. 42Isirayɛlidenw ye ne ka baarakɛlaw ye, ne y'u bɔ Ezipiti jamana na. O la, u man kan ka feere i n'a fɔ jɔɔnw. 43Kana kuntigiya digi u kan, nga i ka siran i ka Ala ɲa.\n44«Aw bena jɔncɛ ni jɔnmuso minw san, olu ka kan ka bɔ siya wɛrɛw la, minw be aw lamini na. 45Lonan minw be aw fɛ, aw be se ka olu san k'u kɛ jɔɔnw ye fana. U ye deen minw sɔrɔ k'u to aw ka jamana na, aw be se k'olu fana san ka kɛ aw ta ye. 46U ka kɛ aw deenw cɛɛn ye aw kɔ. Aw be se k'u kɛ jɔɔnw ye kudayi, nga aw man kan ka kuntigiya digi aw balima Isirayɛlidenw kan.\n47«Lonan min be aw fɛ, walima min tɛmɛtɔ lo, n'u dɔ kɛra fɛntigi ye, i balimaw dɔ ka kɛ fantan ye, fɔɔ a y'a yɛrɛ feere lonan nin ma, min siginin be aw cɛma, walima lonan nin ka fadenyabolo mɔgɔ dɔ ma, 48a feerenin kɔ, a be se ka hɔrɔnya tugu ni wari ye. A balimaw dɔ be se k'o kɛ. 49A facɛfitini walima ale dencɛ, walima a facɛkɔrɔba, walima ale dencɛ be se k'a hɔrɔnya. A ka fadenyabolo mɔgɔ wɛrɛ, min ka surun a la balimaya la, o fana be se k'o kɛ. Ni ale yɛrɛ ye fɛɛn sɔrɔ, a be se k'o wari di k'a yɛrɛ hɔrɔnya. 50A n'a sanbaga ka jatiminɛ kɛ ɲɔgɔn fɛ, k'a daminɛ a feeresan na ka ta'a bila saan bi duurunan na. A ka hɔrɔnya sɔngɔ ka kɛɲɛ n'o saanw daa ye. O saanw be sara ka kɛɲɛ ni baaraden saracogo ye. 51N'o saan tɔw ka ca, a hɔrɔnya sɔngɔ ka kan ka kɛɲɛ n'o ye. 52Saan tɔɔ minw tora sanni saan bi duurunan ka se, ni olu man ca, a ka jatiminɛ kɛ k'a hɔrɔnya sɔngɔ kɛɲɛ n'o ye. 53U k'a minɛ i n'a fɔ baaraden min be sara saan o saan. Aw kan'a to a kuntigi k'a ka fanga digi a kan. 54Hali n'a ma se ka hɔrɔnya o cogo nunu si la, ni saan bi duurunan sera, a n'a deenw be labila o kɔnɔ.\nNe ye Masaba aw ka Ala ye\n55«Ɔnhɔn, Isirayɛlidenw ye ne ka jɔɔnw ye! Ne ka baarakɛlaw lo, ne ye minw bɔ Ezipiti jamana na. Ne le ye Masaba, aw ka Ala ye.


Matthew 6 AAINT - “Yate nanub, men iti baifa’i isan a - Bible Search\n1+ “Yate nanub, men iti baifa’i isan a bowabow gewasih sabuw nahimaim kwanabowamih, nati na’atube kwanasisinaf na’at, Tamat maramaim boro men a baiyan nitimih.\n5+ “Naatu yoyobanamih men wanawanah rerekabih tisisinafube, kwanasinafumih, anayabin i tekokok Kou’ay Bar wanawanan hinabat hinayoyoban, o ef na’ih awah kaukusebamaim hinabat hinayoyoban, saise sabuw hina’itih, baise anababatun a tur ao’owen, nati sabuw hai baiyan i hibaika. 6Baise o yoyobanamih a bar inarun, etawan inahir, Tamat wa’iwa’iramaim ema’am isan inayoyoban, naatu Tamat abisa wa’iwa’iramaim isinaf i’itin boro a baiyan nit. 7+ Naatu yoyobanamih men a tur nidun namomonamih, Eteni Sabuw iyab God men hisusu’ub i na’atube tisisinaf. Tenotanot yoyoban manin hinayoyoban God boro hai yoyoban nanowar. 8+ Men i hai sinaf kwani’u’ur, anayabin abisa inotanot Tamat i so’obabo o kubifefeyan. 9Imih iti na’atube kwanayoyoban,\n10+ A aiwob tan,\n12+ Ai kakafih kunotawiyen,\n13+ Men routobonamaim inanawiyi’imih,\nbaise kakafihine inatar fafari, a aiwob, a fair, a marakaw nama wanatowan, Amen.’\n14+ “Taituwa o isa bowabow kakafin hisisinaf inanotawiyen, Tamat maramaim o a kakafih auman boro nanotawiyen. 15Baise hai kakafih men inanotanotwiyen na’at, o a kakafin auman Tamat boro men nanotawiyen.\n16+ “Kwanayoyohar+ ana veya men sabuw wanawanah rerekabih kwani’u’urih, anayabin nati na’atube teyoyohar, saise taituwah hina’itih yoharayah hinarouw hinifa’ih isan. Anababatun a tur ao’owen nati sabuw hai baiyan i hibaika. 17Baise kwanayoyohar ana veya yumat kwanasouwen arib raiy kwanay kwanisuwar, 18saise sabuw afa boro men hina so’ob kwa i kwayoyohar, baise Tamat wa’iwa’iramaim ema’ama, o abisa akisimo isinaf i’itin boro a baiyan nit.\n19+ “A sawar gewasih iti tafaramamaim inaya inatototo, ganidor boro na’aan fufur naatu simur boro na’arah, naatu bainowah auman boro a bar hinakwib hinarun a sawar hinabain. 20+ Imih a sawar etei maramaim inaya inatoto, saise ganidor boro men hina’aan, naatu simur boro men na’arah, naatu bainowah boro men a bar hinakwib hinarun hina bainuwihimih. 21A toto abuyoy menamaim kuya’aya, o dogor boro imaim mar etei nama.\n25+ “Isan imih a tur ao’owen, ayawas isan men kwaniyababan, a tom isan, biya isan, naatu ar faifuw isan. Kwanotanot yawas i sawar gagamin ar faifuw naatu a tom hairi natabirih? 26+ Kwanuw mamu kwa’itah, men masaw tebob naatu men masaw tefafour, na’atube aurih bay ana korom en+ baise Tamat maramaim kaifih bay ebitih. Imih kwa i men mamu ekakaifih na’atube ekakaifimih. 27Imih yababan men karam boro a yawas nakumanin kwanama’amih+\n28“Naatu aisim ar faifuw isah kwabiyababan? Sigar beran kwanuw kwa’itih, men kafai hibow raro’oh ebababan, o biyah isan ar faifuw tesasakiramih. 29+ Baise a tur ao’owen, aiwob orot Solomon toto buyoy wairafin, ana faifuw eo’osen i men ta iti beran ana gewasinabe’emih. 30God kaiyar fotan ebi’osen wainih kwana’itin, fotan iti boun natasasar, maras boro nakimow nare wairaf wan hinayara’aten hina’arah. Baise kwa i Tamat God uman yanamaim ekakaifi, aisim men kwabitumitum? 31Imih men kwaniyababan kwanao, au ar au faifuw boro menamaim anabow ana’osen, naatu bay boro menamaim anabow ana, harew menamaim anahun anatom? 32+ Eteni Sabuw i sawar iti isah tibiyababan, naatu Tamat maramaim kwa a yababan etei i so’ob. 33+ Baise wan i mar ana aiwob naatu ma gewasin+ kwananuwih kwanab, naatu sawar iti etei boro tafan naya’abar nit kwanabow. 34Isan imih maras isan men kwaniyababan, anayabin maras ibo akisin ana yababan. Na’atube veya ta’ita’imon hai yababan men inabo’ay inanot a yababan nara’atamih.


Cɛf 3 AKKDC08 - Masaba tun ye siya nunu to yen janko - Bible Search\nCɛf 2 Cɛf 4\n1Masaba tun ye siya nunu to yen janko Isirayɛliden minw bɛɛ tun ma Kanaan jamana kɛlɛ ye n'u ɲaa ye, ka olu kɔrɔbɔ n'o ye. 2Isirayɛliden minw tun wilila o waati la ni u tun ma kɛlɛ kɛ ka ye, janko olu ka kɛlɛ dege. 3O siya nunu tun ye: filisiw ka ɲamɔgɔ duuru, ani kanaanw bɛɛ, ni Sidɔnkaw, ani ivi minw tun be Liban kulu yɔrɔ la, k'a ta Baalɛrɛmɔn kulu kan ka taga se Lebowamati ma.\n4O siya nunu kɛra Isirayɛlidenw kɔrɔbɔfɛnw ye, janko ka se k'a lɔn ni u bena sɔn ka Masaba ka sariyaw bato, a tun ye minw di u faaw ma Musa barika la. 5Isirayɛlidenw tun siginin be kanaanw ni itiw, ani amoriw ni periziw, ani iviw ni zebuziw cɛma. 6U tun y'o siya nunu denmusow furu, k'u yɛrɛ denmusow di u dencɛw ma fana, ani k'u ka joow sɔn.\nCɛfari Otiniyɛli ka koo\n7Isirayɛlidenw ye kojugu kɛ Masaba ɲakɔrɔ. U tun ɲinɛna ni Masaba u ka Ala ka koo ye, ka taga *Baali ni *Asitarite sɔn yɔrɔ caaman na. 8O la, Masaba dimina u kɔrɔ kosɔbɛ. A y'u don Mezopotami masacɛ Kusaniriseyatayimu bolo. A kɛra ten, Isirayɛlidenw ye baara kɛ Kusaniriseyatayimu ye saan seegi kɔnɔ. 9U kasira Masaba kɔ. Masaba y'a kɛ u bɔsibaga wilila u cɛma. Ale y'u bɔsi, o ye Kalɛbu dɔgɔcɛ Kenazi dencɛ Otiniyɛli ye. 10Masaba ka Nii jigir'a kan. A kɛra cɛfari ye Isirayɛlidenw cɛma, a tagara kɛlɛ la. Masaba ye Mezopotami masacɛ Kusan Iriseyatayimu don a bolo, a fanga tɛmɛna ale ta kan. 11A kɛra ten, jamana nin tora hɛrɛ la saan bi naani kɔnɔ. O kɔ, Kenazi dencɛ Otiniyɛli sara.\nCɛfari Eyudi ka koo\n12Isirayɛlidenw ye kojugu kɛ Masaba ɲakɔrɔ tugu. O la, Masaba ye barika don Mowabu masacɛ Egilɔn la u kama. 13Egilɔn ye Amɔn siya ni amalɛkiw fara a yɛrɛ kan ka wili ka taga Isirayɛlidenw kama. U sera Isirayɛlidenw kɔrɔ. U ye Tamarosundugu minɛ. 14O la, Isirayɛlidenw ye baara kɛ Mowabu masacɛ Egilɔn ye saan tan ni seegi. 15Isirayɛlidenw kasira Masaba nɔɔ fɛ, Masaba y'a kɛ u bɔsibaga wilila u cɛma. O ye Bɛnzamɛn kɔmɔgɔ Gera dencɛ Eyudi ye. Ale tun ye numanbolotigi ye. Isirayɛlidenw y'a ci ni boɲafɛn ye Mowabu masacɛ Egilɔn fɛ.\n16O y'a sɔrɔ Eyudi tun ye murujan daa fila ɲini a yɛrɛ ye. Muru nin jaɲa tun be se mɛtɛrɛ tilancɛ ɲɔgɔn ma. A y'a siri a cɛɛ la a kinibolo la a ka faniw kɔrɔ. 17A tagara boɲafɛn nin di Mowabu masacɛ Egilɔn ma. Egilɔn tun ye mɔgɔ ye farisogo be min fɛ kosɔbɛ. 18A ye boɲafɛn nin di ka ban tuma min na, mɔgɔ minw tun y'a ta ka na n'a ye, Egilɔn ye sira di olu ma ko u ka taga. 19Eyudi tagara lɔ sira kan kabakurubɔyɔrɔ la Giligali gɛrɛfɛ, ka segi ka na, k'a fɔ ko: «Masacɛ! Koo dɔ be ne fɛ k'o fɔ i ye dogo la.» O la, masacɛ ko mɔgɔw ka bɔ. Mɔgɔ minw bɛɛ tun be masacɛ gɛrɛfɛ, olu bɛɛ bɔra kɛnɛma. 20O kɔ, k'u to masacɛ ka lafiɲɛso kɔnɔ sanbon kan, Eyudi gwɛrɛl'a la ka kuma daminɛ k'a fɔ a ye ko Ala ko ale ka koo dɔ fɔ a ye. Egilɔn wilil'a ka sigilan kan ka lɔ. 21Eyudi y'a numanbolo kɛ ka murujan sama k'a bɔ a gɛrɛn na a kinibolo faan fɛ k'a don Egilɔn kɔnɔbara la, 22fɔɔ murujan nin kala bɛɛ donna, ka tunu a farisogo la. Eyudi tun ma se ka muru nin bɔ. 23A bɔra ka sangaso nin daaw tugu k'a sɔgɔ ka tɛmɛ ka taga. 24Eyudi bɔra ka ban tuma min na, masacɛ ka baarakɛlaw nana k'u b'a filɛ. U y'a ye ko sanbon daa sɔgɔnin lo. U y'a fɔ ko n'a sɔrɔ a donna ɲɛgɛn na. 25U ye kɔnɔni kɛ waatijan kɔnɔ. U y'a ye ko a te daa yɛlɛla minkɛ, u ye konden ta ka soo nin daa yɛlɛ, k'u kuntigi suu sɔrɔ duguma. 26Ka olu to kɔnɔni na, Eyudi banbana ka boli. A tagara tɛmɛ kabakurubɔyɔrɔ la, ka boli ka taga se Seyira mara la.\n27A sera o yɔrɔ la dɔrɔn, a ye buru fiyɛ Efarayimu mara kuluyɔrɔ la. Isirayɛlidenw ye ɲɔgɔn lajɛn a fɛ, a bilara u ɲafɛ, u jigira ka bɔ kuluyɔrɔ la. 28A y'a fɔ u ye ko u ka tugu ale kɔ, ko Masaba y'u jugu mowabuw don u bolo. Mowabuw be to ka Zurudɛn baji tigɛ yɔrɔ minw na, u tugur'a kɔ ka jigi ka taga o yɔrɔw minɛ. U ma sɔn mɔgɔ si ka tɛmɛ. 29U ye mowabu minw faga o waati nin na, o sera mɔgɔ waa tan (10 000) ɲɔgɔn ma, u bɛɛ tun ye mɔgɔbabaw ye ani cɛɛ farimanw, u si ma se ka kisi. 30K'a ta o loon na, mowabuw tora Isirayɛlidenw ka fanga kɔrɔ. A kɛra ten, jamana nin tora hɛrɛ la saan bi seegi kɔnɔ.\nCɛfari Samugari ka koo\n31Eyudi tɛmɛnin kɔ, Anati dencɛ Samugari fana wilila. Ale ye filisiw kɛmɛ wɔɔrɔ faga ni misidɛndɛberea ye. Ale fana tun kɛra Isirayɛlidenw kisibaga ye.


Kok 17 AKKDC08 - Masaba y'a fɔ Musa ye ko: «A fɔ - Bible Search\nKok 16 Kok 18\n1Masaba y'a fɔ Musa ye ko: 2«A fɔ sarakalasebaga Arɔn dencɛ Eleyazari ye ko a ka wusulandaga nunu cɛ ka bɔ takami cɛma, k'u kɔnɔ takami fili yɔrɔjan, bari daga nunu ye ne ta ye. 3Mɔgɔ minw ye hakɛ kɛ n'u nii tor'a la, u ka wusulandagaw ta k'u dilan k'u kɛ sarakabɔyɔrɔ datugulan ye. Bari daga nunu nana ne Masaba ɲakɔrɔ, o le y'a to u kɛra ne ta ye. U ka kɛ taamasiɲɛ ye Isirayɛlidenw fɛ.» 4O la, wusulandaga ziralaman minw tun be mɔgɔ nunu fɛ minw jɛnina, sarakalasebaga Eleyazari ye olu cɛ k'u dilan k'u kɛ sarakabɔyɔrɔ datugulan ye. 5O kɛra hakilijigifɛn ye Isirayɛlidenw fɛ k'u hakili jigi a la ko mɔgɔ o mɔgɔ te Arɔn kɔmɔgɔ ye, o si man kan ka gwɛrɛ ka wusulan jɛni Masaba ɲakɔrɔ. N'o tɛ, koo min ye Kore n'a mɔgɔw sɔrɔ, o ɲɔgɔn bena o tigi fana sɔrɔ, Masaba tun ye min fɔ Musa barika la.\nJama be ŋunuŋunu\n6O dugusagwɛ, Isirayɛli jama bɛɛ ŋunuŋununa Musa ni Arɔn kama k'a fɔ k'u ye Masaba ka mɔgɔw faga. 7Jama lajɛnna Musa ni Arɔn kama, u y'u ɲaa yɛlɛma ka sin Ɲɔgɔnkunbɛn fanibugu ma tuma min na, sankaba barila k'a datugu, Masaba y'a ka sebagaya yira. 8- Musa ni Arɔn tagara Ɲɔgɔnkunbɛn fanibugu ɲafɛ. 9Masaba y'a fɔ Musa ye ko: 10«Aw ye bɔ jama nin cɛma, janko ne ka se k'u halaki yɔrɔnin kelen.» U lara k'u ɲaa biri duguma.\n11Musa y'a fɔ Arɔn ye ko: «Wusulandaga ta ka takami bɔ sarakabɔyɔrɔ kan ka wusulan kɛ a la, ka teliya ka taga n'a ye jama fɛ janko ka u ka hakɛ yafa daali u ye, bari Masaba dimina, fɔɲɔbana daminɛna ka ban.» 12Arɔn ye wusulandaga ta i ko Musa y'a fɔ cogo min na, ka boli ka taga don jama cɛma. O y'a sɔrɔ fɔɲɔbana tun daminɛna ka ban u cɛma. Arɔn ye wusulan jɛni k'u ka kojugu yafa daali. 13A lɔra suuw ni ɲanamanw cɛma, fɔɲɔbana banna. 14Mɔgɔ waa tan ni naani ni kɛmɛ wolonwula (14 700) le sara fɔɲɔbana bolo. Minw sara Kore kosɔn, olu niin t'a la. 15O kɔ, Arɔn kɔsegira Musa fɛ Ɲɔgɔnkunbɛn fanibugu daa la, o y'a sɔrɔ fɔɲɔbana tun banna.\nArɔn ka bere\n16Masaba y'a fɔ Musa ye ko: 17«Kuma Isirayɛlidenw fɛ ka bere tan ni fila minɛ u fɛ. I ka bere kelen minɛ u bɛma tan ni fila kɔmɔgɔw ɲamɔgɔw kelen kelen bɛɛ fɛ, k'u kelen kelen bɛɛ tɔgɔw sɛbɛn u ka berew kan. 18I ka Arɔn tɔgɔ sɛbɛn Levi kɔmɔgɔw ka bere kan. Bere kelen kelen ka kɛ u bɛma nunu kɔmɔgɔw ɲamɔgɔw kelen kelen bɛɛ tɔgɔ la. 19I k'u bila Ɲɔgɔnkunbɛn fanibugu kɔnɔ walaka bilakɛsu ɲafɛ, ne b'aw kunbɛn yɔrɔ min na. 20Ne ye mɔgɔ min woloma, ale ka bere bena nugu. Ne bena Isirayɛlidenw ka ŋunuŋunuko ban aw kama ten.»\n21Musa kumana Isirayɛlidenw fɛ. U ɲamɔgɔw kelen kelen bɛɛ ye bere kelen d'a ma ka kɛɲɛ ni Isirayɛli deenw mɔgɔda ye, bere tan ni fila tun lo. Arɔn ka bere tun be u cɛma. 22Musa ye bere nunu bila Masaba ɲakɔrɔ, fanibugu kɔnɔ a ka sariyaw walakaw maranin be min kɔnɔ.\n23- O dugusagwɛ, Musa donna soo nin kɔnɔ tuma min na, a y'a ye ko Levi kɔmɔgɔ Arɔn ka bere tun nugura. O dama tɛ, a tun ye bolofitinifitini bɔ ka feeren, ani ka den, deen nunu fana mɔnna. 24Musa ye bere nunu bɛɛ ta ka bɔ Masaba ɲakɔrɔ ka taga n'u ye Isirayɛlidenw fɛ. U y'u filɛ, u kelen kelen bɛɛ y'u ka berew ta.\n25Masaba y'a fɔ Musa ye ko: «Arɔn ka bere bila walaka bilakɛsu ɲafɛ yen, a ka mara ka kɛ taamasiɲɛ ye mɔgɔmurutininw fɛ. O bena u ka ŋunuŋunuko ban ne kɔrɔ janko u kana na sa.» 26Masaba ye min fɔ, Musa y'o kɛ.\n27Isirayɛlidenw y'a fɔ Musa ye ko: «An halakira! An sara, ebe, an bɛɛ satɔ lo! 28Mɔgɔ o mɔgɔ mana gwɛrɛ Masaba ka fanibugu la dɔrɔn, o tigi be sa. O tuma na, an bɛɛ bena halaki wa?»


Waa 9 AKKDC08 - Tiɲɛ na, ne ye nin bɛɛ jati minɛ - Bible Search\nWaa 8 Waa 10\nBɛɛ laban ye kelen ye\n1Tiɲɛ na, ne ye nin bɛɛ jati minɛ kosɔbɛ. Ne y'a bɛɛ sɛgɛsɛgɛ k'a lɔn ko mɔgɔtilenninw, ani hakilitigiw, ni u ka baaraw be Ala bolo. Kanuyako, ni kɔniyako faan fɛ, adamaden ka lɔnko tena se o ma.g 2Ayiwa, mɔgɔw bɛɛ bena fɛɛn kelen sɔrɔ: mɔgɔtilennin ani mɔgɔjugu bena fɛɛn kelen sɔrɔ, mɔgɔɲuman ni mɔgɔ kɔnɔgwɛ, ani mɔgɔ kɔnɔ finnin, mɔgɔ min be begɛn saraka, ani min t'a kɛ.\nMɔgɔsɔbɛ ni kojugukɛla bɛɛ ka koo bena kɛ kelen ye.\nMɔgɔ min b'a daa di Ala ma,\nni min be siran k'o kɛ,\nu ka koo bena kɛ kelen ye.\n3Koo minw bɛɛ be kɛra diɲɛ na, o juguya yɔrɔ ye nin ye: mɔgɔ bɛɛ laban ye kelen ye. Kojugukɛ nigɛ fana be to adamadenw dusu la. U be to nalomanyakow la u sii la, ka sɔrɔ ka taga tɔw taayɔrɔ la. 4Ka mɔgɔ to nii na, jigi b'a fɛ. Wulu min be nii na, o ka fisa ni jarasu ye.\n5Bari, mɔgɔ minw be nii na,\nolu b'a lɔn k'u bena sa.\nNga minw sara ka ban,\nolu te foyi lɔnna tugu.\nSara te u tɔgɔ la tugu,\nu koo te to hakili la tugu.\n6U ka kanuya, n'u ka kɔniya,\nn'u ka kɔnɔnajuguya bɛɛ tɛmɛna ka ban.\nKoo minw bɛɛ be kɛ diɲɛ na,\nolu niyɔrɔ t'o si la tugu.\nNisɔndiya be bɔ Ala fɛ\n7Ayiwa, i ka dumuni kɛ nisɔndiya la, i nisɔn diyanin k'i ka minni kɛ. Bari Ala sɔnna i ka baaraw ma ka ban. 8Fanigwɛ ka sɔrɔ i kaan na tuma o tuma. Tulu kasadiman ka sɔrɔ i kuun na tuma bɛɛ. 9I nisɔn diya n'i diyanamuso ye i sii bɛɛ la. Ala ye o loon kabakoman minw d'i ma diɲɛ na, o ye i niyɔrɔ ye i ka baara la i be min kɛ diɲɛ na. 10I bolo be se ka koo o koo kɛ, o kɛ n'i yɛrɛ ka fanga ye. Bari, lahara min ye i taayɔrɔ ye, baarako, ni jatiminɛ, ni lɔnniya, ani hakilitigiya te o yɔrɔ la.\n11Ne y'a ye diɲɛ kɔnɔ fana ko\nmɔgɔ minw seen ka teli,\na ma kɛ ko ɲɔgɔndanboli be diya olu dama na.\nKɛlɛ te diya fangatigi dama na fana,\nkolɔnbaga be dɛsɛ dumuniko la,\nhakilitigi be dɛsɛ nafoloko la,\nboɲa te la lɔnnikɛla kan.\nSabu, barinako be se k'u bɛɛ sɔrɔ.\n12Tiɲɛ na, adamaden t'a sawaati lɔn.\nI ko jɔɔ be jigɛ minɛ cogo min na,\ni ko jaan be kɔnɔ minɛ cogo min na,\no cogo kelen na,\ngwɛrɛgwɛrɛko be cun adamadenw kan.\n13Ne ye lɔnniya sifa dɔ ye diɲɛ kɔnɔ min ye ne kabakoya. 14Dugu dɔ tun be yen, a kɔnɔ mɔgɔw man ca. Masacɛ fariman dɔ wilila ka n'a datugu, k'a ka kɛlɛdenw dogoyɔrɔ labɛn ka dugu lamini. 15Fantancɛ dɔ tun be dugu nin na, hakili tun b'a fɛ. A ka lɔnniya sababu la, dugu kisira. Nga mɔgɔ si hakili ma to fantancɛ nin la. 16O la, ne y'a fɔ ko lɔnniya ka fisa ni fangatigiya ye. Nga fantan ka lɔnniya te jati. U te mɛnni kɛ a ka ladili la.\n17Ka hakilitigi ka kuma magaman lamɛn,\no ka fisa ni nalomanw kuntigi pɛrɛnkan ye.\n18Lɔnniya ka fisa ni kɛlɛkɛminanw ye.\nNga kojugukɛla kelen be koɲuman caaman cɛn.


Ɛst gir 1 AKKDC08 - Masacɛ Aritasɛrisɛsi min tun be - Bible Search\nƐst gir int Ɛst gir 2\nƐst gir 1\nMaridose ka siko\n1 Masacɛba Aritasɛrisɛsi ka masaya saan filanan na, *Nisan kalo tile fɔlɔ loon, Bɛnzamɛn kɔmɔgɔ Kizayiyasi deen Semeyiyasi deen Zayirɔsi dencɛ Maridose sikora. 2 Maridose tun siginin be Suze dugu kɔnɔ. Zuwifu tun lo, a tun kɛra mɔgɔbaba ye n'a be baara la masacɛ ka luu kɔnɔ. 3 Babilɔni masacɛ Nabukodonozɔri tun ye mɔgɔ minw minɛ ka bɔ Zeruzalɛmu ni Zuda mara masacɛ Zekoniyasi ye, olu dɔ tun lo. 4 Maridose ka siko filɛ, k'a to sinɔgɔ la yɔrɔnin kelen, a ye pɛrɛnkan mɛn, mankanba, saan pɛrɛnna, dugukolo yɛrɛyɛrɛla, mɔgɔ bɛɛ siranna. 5 A ye sogojugu fila dɔ ye, u labɛnnin tun be kɛlɛ kama n'u be nana. U tun be sɔngɔra kosɔbɛ. 6 U sɔngɔkan kosɔn, siyaw tun b'u yɛrɛ labɛnna kɛlɛ kama. U tun b'u yɛrɛ labɛnna siya tilennin kama. 7 Lonjugu lo kosɔbɛ, dusukasi be yen, ni hakiliɲagami ani tɔɔrɔjugu ni siranyaba dugukolo kan. 8 Siya tilennin be yɛrɛyɛrɛ siranya bolo, tɔɔrɔ nin y'a hakili wili. O be ɲini ka halaki. 9 U be kulera Ala nɔɔ fɛ, jii dɔ be bɔra o kulekan kosɔn ka to ka woyo. A kɛra baji ye, jii nin ka ca kosɔbɛ. 10 Yeelen wɛrɛ farala tile ta kan. Dɛsɛbagatɔw wilila n'u be mɔgɔbabaw halakira.\n11 Ala tun b'a fɛ ka min kɛ, Maridose y'o ye ten siko la. A kununtɔ dɔrɔn, a tora ka miiri a kɔrɔ la, a ye tile bɛɛ kɛ n'a b'o kɔrɔ ɲinina.\nMaridose be janfa dɔ koo fɔ masacɛ ye\n12 Loon dɔ, Maridose tun tagara sigi n'a be lafiɲɛna masalu kɔnɔ. O y'a sɔrɔ masacɛ ka luu kɔlɔsibaga mɔgɔ fila Gabata ni Tara, tun b'u ka baara la yen. 13 A y'u ye n'u be ɲɔgɔn sɔsɔra, a y'a tulo malɔ k'u ka sɔsɔli kuun mɛn. A y'a ye ko u be janfa le sirila masacɛ Aritasɛrisɛsi la janko k'a faga. O la, a tagara o koo fɔ masacɛ ye. 14 Masacɛ y'o mɔgɔ fila nunu ɲininga, olu lɔr'a la, u y'u faga.\n15 O kɔ, masacɛ y'a kɛ u y'o koo nin sɛbɛn sɛbɛ dɔ kɔnɔ janko o ka to hakili la, Maridose fana y'o sɛbɛn. 16 Masacɛ ye lɔyɔrɔba di Maridose ma a ka luu kɔnɔ baara la. A ye boɲafɛn di Maridose ma a dɛmɛ kosɔn.\n17 Nga o y'a sɔrɔ masacɛ ka baaraden dɔ tun be yen min ye yɛrɛboɲala Aman ye, Amadatɔsi deen tun lo. Ale wilila ko a bena kojugu kɛ Maridose n'a ka siya la, u mɔgɔ fila nunu ka faga kama.\n1Masacɛ Aritasɛrisɛsia min tun be mara kɛmɛ ni mugan ni wolonwula kunna, k'a ta Ɛndi jamana na fɔɔ ka ta'a bila Etiyopi jamana na, koo nin kɛra ale lo ka tile la. 2A tun siginin be a ka masasigiyɔrɔ la Suzi, min tun y'a ka masadugu ye. 3A ka masaya saan sabanan na, a ye ɲanagwɛ dɔ sigi a teriw ye, ani siya tɔw ye, pɛrɛsiw ni mɛdiw ka kɛlɛkuntigiw, ani a ka maraw kɔnɔ lasigidenw ye. 4A ye waati caaman kɛ n'u ye fɔɔ tile kɛmɛ ni bi seegi, n'a b'a ka masaya kɔnɔ nafoloba n'a ka dakamanafɛnw yira u la, min be boɲa la ale kan. 5O loon nunu tɛmɛna tuma min na, masacɛ ye ɲanagwɛ dɔ sigi tile wɔɔrɔ kɔnɔ a ka luu kɔnɔ, siyaw ye minw tun be Suze dugu kɔnɔ. 6Faniɲuman gwɛman, ni bulaman tun sirinin be ni juru ɲanaman wulenman ye min be tɛmɛ warigwɛ dilannin woow kɔnɔ ka taga siri tutunanw na, minw lɔra ni kabakuru ɲanaman sifa dɔw ye ka yɔrɔ masiri. Sigilan sanulaman ni warigwɛlamanw tun bilanin be yɔrɔ dilannin dɔ la, o yɔrɔ nin tun dilanna ni kabakuruɲuman ɲuman sifa caaman ye: birifani minw tun sɔgɔra ni jese wulenman ye, olu tun lanin be ye wulenman dɔɔni be yɔrɔ lamini na. 7U tun be minni kɛ filen sanulamanw ni warigwɛlamanw le kɔnɔ, olu tun dilanna ni kabakuru ɲanaman dɔ ye, a gwiliya sera tɔni kɛmɛ seegi ma. Duvɛn tun ka ca, a fana ka di, o tun be bɔ masacɛ fɛ. 8A tun y'a latigɛ ko mɔgɔ bɛɛ k'u sagolata min. A y'a fɔ a ka baaradenw ye k'u ka mɔgɔ kelen kelen bɛɛ sɔn ka kɛɲɛ n'u sagolata ye. U tun be se ka minni kɛ kosɔbɛ. 9Masacɛ ka muso Asitɛn fana ye ɲanagwɛ dɔ sigi musow ye masacɛ ka soo kɔnɔ. Masacɛ Aritasɛrisɛsi tun be yɔrɔ min na.\nMasacɛ muso Asitɛn furu be sa\n10Ɲanagwɛ tile wolonwulanan loon, masacɛ dusu tun diyara kosɔbɛ duvɛn fɛ. A kumana Aman fɛ, ni Bazan ani Tara, ni Borazɛ, ani Zatɔlita, ni Abataza, ani Taraba, mɔgɔ wolonwula minw tun b'a ka soo kɔnɔ baarab la. A ko 11u ka ta'a ka muso Asitin wele ka na n'a ka masaya fugulan ye a kuun na, janko k'a ka cɛɲa yira mɔgɔbabaw ni jama la, bari a tun cɛɛ ka ɲi kosɔbɛ. 12Nga masacɛ ka muso Asitin banna ko ale te taga, o la masacɛ dimina kosɔbɛ! 13Masacɛ y'a fɔ a teriw ye ko: «Asitin ka jaabili le ye o ye kɛ? O ɲana, aw ka ɲɔgɔnye kɛ k'o filɛ.» 14O kɔ, Arikesayiyɔsi gwɛrɛla masacɛ la. Sarisatayiyɔsi ni Malezeyari, olu le ye pɛrɛsiw ni mɛdiw ka ɲamɔgɔw ye. Olu le tun be to ka sigi masacɛ gɛrɛfɛ tigitigi. 15Fɛɛn min ka kan ka kɛ masamuso Asitin la ka kɛɲɛ ni sariya ye a banko la ka na masacɛ ka weleli la, masacɛ ka baarakɛla tun ye min fɔ a ye, a ye o fɔ.\n16O la, Mukayiyɔsi y'a fɔ a ye a ka ɲamɔgɔbabaw ɲana ko: «Masacɛ ka muso Asitɛn ma kojugu kɛ masacɛ dama na do, a y'a kɛ ɲamɔgɔbaba nunu bɛɛ la, ni mara bɛɛ kuntigiw la. 17O y'a sɔrɔ masacɛ tun y'a muso ka jaabili fɔ ka ban u ye, ani n'a ka jaabicogo. Ko a ye masacɛ Aritasɛrisɛsi jaabi cogo min na, ko 18Pɛrɛsi ni Mɛdi ɲamɔgɔbabaw ka musow bena koo nin mɛn, olu ben'a daminɛ k'o ɲɔgɔn kɛ u cɛɛw la. 19Masacɛ, n'i be sɔn, sɛbɛ dɔ be kɛ i tɔgɔ la, o niin ka don Pɛrɛsi ni Mɛdi jamana ka sariya la, n'a man kan ka yɛlɛma fewu, min ye masacɛ ka sariya siginin ye, ko masamuso nin kana taga e ɲakɔrɔ tugu, masacɛ bena muso dɔ wɛrɛ ta min ka fisa n'a ye. 20Masacɛ, e be sariya min sigira, ni o fɔra i ka jamanaba nin bɛɛ kɔnɔ, ani ka kɛ ten, musow bɛɛ bena u cɛɛw boɲa, a fɛntigiw fara a fantanw kan.» 21O kuma nin diyara masacɛ ni ɲamɔgɔbabaw ye. Mukayiyɔsi y'a fɔ cogo min na, masacɛ y'a kɛ ten. 22A ye batakiw ci a ka maraw bɛɛ la, ka kɛɲɛ ni siyakanw bɛɛ ye. O kɛra sababu ye mɔgɔw siranna.


Bɔk 18 AKKDC08 - Masa Ala ye min kɛ Musa n'a ka jama - Bible Search\nBɔk 17 Bɔk 19\nZetoro be na Musa fɛ\n1Masa Ala ye min kɛ Musa n'a ka jama Isirayɛli ye, k'o bɔ Ezipiti jamana kɔnɔ, Musa birancɛ Zetoro y'o kibaru bɛɛ mɛn, ale min tun ye Madiyan murutigi ye. 2- O y'a sɔrɔ Musa tun y'a muso Sipora bila. A tagar'a facɛ fɛ, a birancɛ Zetoro fɛ 3- n'a dencɛ fila. Deen kelen tɔgɔ ko Gɛrisɔn, bari Musa tun ko: «Ne ye lonan ye jamana wɛrɛ la.» 4Tɔ kelen tɔgɔ ko Eliyezɛri,d bari a ko: «Ne faa ka Ala kɛra ne dɛmɛbaga ye, a ye ne kisi Ezipiti masacɛ ka murujan ma.» 5Musa birancɛ Zetoro nana ni Musa muso Sipora n'a dencɛ fila ye Musa fɛ kongokolon kɔnɔ a ka sigiyɔrɔ la Ala ka kulu gɛrɛfɛ. 6A tun ye cii bila k'a fɔ Musa ye ko: «Ne, i birancɛ Zetoro, ne be nana i fɛ n'i ka muso, n'a dencɛ fila ye.»\n7Musa tagar'a birancɛ kunbɛn k'a kunbiri gwan a kɔrɔ, k'a bolo meleke a kaan na. U ye ɲɔgɔn fo, o kɔfɛ, u donna fanibugu kɔnɔ. 8Masaba ye min kɛ Ezipiti masacɛ ni Ezipitikaw la ka Isirayɛlidenw dɛmɛ, Isirayɛlidenw ye gwɛlɛya minw bɛɛ sɔrɔ sira la, ani Masaba y'u kisi cogo min na, Musa y'o bɛɛ lakali a birancɛ ye. 9Masaba ye koɲuman min bɛɛ kɛ Isirayɛlidenw ye k'u bɔsi Ezipitikaw bolo, o diyara Zetoro ye. 10A ko: «Masaba ka tanu, ale min y'aw bɔsi Ezipitikaw n'u ka masacɛ bolo, k'a ka jama bɔsi Ezipitikaw bolo! 11Ne y'a lɔn sisan ko Masaba fanga ka bon ni batofɛntɔw bɛɛ ye. Hali tuma min na u tun fariyara a ka mɔgɔw ma.» 12Zetoro ye saraka jɛnita ni saraka dɔ wɛrɛw bɔ Ala ye. Arɔn ni Isirayɛli cɛkɔrɔba bɛɛ ye dumuni kɛ ni Musa birancɛ ye Ala ɲakɔrɔ.\nKititigɛlaw ka koo\n13O dugusagwɛ, Musa sigira waasa ka jama ka koow ɲanabɔ. Jama nan'a ɲakɔrɔ kabini sɔgɔma fɔɔ wulafɛ. 14Musa tun be min bɛɛ kɛ jama ye, a birancɛ y'o ye tuma min na, a ko: «I be mun le kɛra jama nin ye ten? Mun na i kelen le be sigi yan, jama bɛɛ be na lɔ i fɛ kabini sɔgɔma fɔɔ wulafɛ?»\n15Musa y'a birancɛ jaabi ko: «Jama be na ne fɛ, janko ka Ala sago lɔn. 16Ni koo dɔ be u n'u tɔɲɔgɔn cɛ, u be na ne fɛ, ne b'o ɲanabɔ, ka Ala sago n'a ka sariyaw yira u la.»\n17Musa birancɛ y'a fɔ a ye ko: «I be min kɛ, o ma ɲi. 18I bena i yɛrɛ barika ban, jama min be n'i ye, k'o fana barika ban. Baara nin ka bon i ma, i kelenpe te se a kɔrɔ. 19I tulo malɔ ne fɛ sisan, ne bena i ladi. Ala ka to n'i ye. I ka kan ka kɛ jama ka dalaminɛ ye Ala ɲakɔrɔ ka to k'u ka koow ɲafɔ a ye, 20ani ka to ka Ala ka kolatigɛninw n'a ka sariyaw ɲafɔ u ye. U ka kan ka sira min taama, ani ka koo minw kɛ, i ka olu yira u la. 21I ka mɔgɔsɔbɛ dɔw woloma fana jama cɛma, minw be siran Ala ɲa, lanamɔgɔw, mɔgɔ te se ka minw daa san, k'u kɛ kuntigiw ye jama kunna, dɔw ka kɛ mɔgɔ waa kelen kelen kunna, dɔw ka kɛ mɔgɔ kɛmɛ kɛmɛ kunna, dɔw ka kɛ mɔgɔ bi duuru duuru kunna, ani dɔw ka kɛ mɔgɔ tan tan kunna. 22Olu ka jama ka kitikow ɲanabɔ tuma bɛɛ. U ka na ni kogwɛlɛnw ye i fɛ, olu yɛrɛ ka komisɛnw ɲanabɔ. O b'i ka baara nɔgɔya, bari olu bena i dɛmɛ. 23N'i b'o kɛ, Ala ben'a sago yira i la, i bena se k'i ka baara kɛ, ani jama nin bɛɛ bena se u taayɔrɔw la hɛrɛ la.»\n24Musa ye mɛnni kɛ a birancɛ fɛ, k'a ka kuma bɛɛ bato. 25A ye mɔgɔsɔbɛ dɔw woloma ka bɔ Isirayɛlidenw cɛma k'u kɛ kuntigiw ye: Mɔgɔ waa kelen kelen kuntigiw ni kɛmɛ kɛmɛ kuntigiw, ni bi duuru duuru kuntigiw, ani tan tan kuntigiw. 26Olu le tun be jama ka kitikow ɲanabɔ tuma bɛɛ. U tun be taga Musa sɛgɛrɛ ni kogwɛlɛnw ye, ka komisɛnw ɲanabɔ u yɛrɛ ma.\n27Musa ye sira di a birancɛ Zetoro ma, a kɔsegira ka ta'a yɛrɛ ka jamana na.


... Ra ouh ha Ra o di yough kwa , Ne ra ouh ha ne Ro yà ner , Ne ne Sako ye òe koe wa . 4 Egh tsi de wa doe rea Ni yoh , I kea Ka yà ner tse rì yoh , Ro ni ...\n2 Sa ni snugh sakets koh Niyoh , Egh tsyo deaghs , yogh roen gåt , Tyut koh egh tse naen doh Nì yoh , Se we ri yàgh sa gouh . Ok ti wa gwè gouh ra oe ny ...\n... Ne ra on we senh tse ra gonh Tas hon gwa ga ne rak ' . 5 Ne ah shon gwa ye na wa se , Toh sa ta ga ri ne ; Ne on gwa ni gonh ra o gon , Ta gwa ye nah Ni ...\nOnh wen ja tyo ton on Kah te ron tse ra gonh na ah ! Yo non ten yon na ah . 3 Yo non ten yon wat ka ri ne , Eh na na a wea ne ; Yo ga ro wa nenh eh ni yoht ...\nL. M. A on ha ne shon gwa he wi ta de rih tse ra Tenh tshi te wa rih wah kwa se Seh shon gwa rih wi yoh stea nihs 2 A hi ne gen ne ken ten rat , Enh sha gya ...


Sam 2nan 12 AKKDC08 - Masaba ye Natan ci Dawuda fɛ. - Bible Search\nSam 2nan 11 Sam 2nan 13\nSam 2nan 12\nNatan be Dawuda ka kojugu yira a la\n1- Masaba ye Natan ci Dawuda fɛ. Natan tagar'a fɛ k'a fɔ a ye ko: «Mɔgɔ fila tun be dugu dɔ la, kelen ye nafolotigi ye, kelen ye fantan ye. 2Saga ni misi caaman tun be nafolotigi nin fɛ. 3Foyi tun te fantan nin fɛ fɔɔ sagaden kelen, a tun ye min san, n'a b'a balola. A tun be boɲan'a fɛ n'a deenw ye. A tun be to k'a ka dumuni dɔ le di sagaden nin ma, n'a yɛrɛ ka minji dɔ, a ka filen kɔnɔ. Sagaden nin tun be to ka la n'a ye. Cɛɛ nin tun y'a kɛ i n'a fɔ a denmuso. 4Loon dɔ, lonancɛ dɔ nana jigi nafolotigi fɛ. Nafolotigi tun b'a fɛ ka dumuni tobi a ka lonancɛ ye, nga a tun t'a fɛ ka dɔ bɔ a ka sagaw n'a ka misiw la minkɛ, a ye fantan nin ka sagaden nin minɛ a fɛ k'a tobi a ka lonancɛ ye.»\n5Dawuda dimina kosɔbɛ o cɛɛ kɔrɔ k'a fɔ Natan ye ko: «Masaba kosɔn, cɛɛ min y'o kɛ, ale ka kan ka faga! 6A ka kan ka sagaden naani di, a ka kɛwali nin kosɔn, ani a ka makaritanya kosɔn.» 7O la, Natan y'a fɔ a ye ko: «O cɛɛ nin ye ele yɛrɛ yɛrɛ le ye! Masaba, Isirayɛli ka Ala y'a fɔ ko: ‹Ne y'i woloma ka kɛ masacɛ ye Isirayɛlidenw kunna, ne y'i bɔsi Sayuli bolo. 8Ne y'i kuntigi ka soo d'i ma, k'a ka musow d'i ma fana, ka Zuda kɔmɔgɔw ka soo ni Isirayɛliden tɔw, d'i ma. N'a kɛra k'olu tun ka dɔgɔ i fɛ, ne tun be se ka dɔ fara o kan. 9Mun na i ma ne Masaba ka kuma bato, i ye kojugu kɛ n ɲakɔrɔ? I ye iticɛ Uri faga k'a ka muso ta k'a furu. E y'a di amoniw ma u y'a faga ni murujan ye. 10Sisan, murujan bena to ka halakili kɛ i ka soo kɔnɔ tuma bɛɛ, bari i ye ne mafiɲɛya, ani ka iticɛ Uri ka muso ta k'a furu.› 11- Masaba y'a fɔ ko ale ben'a to i be sigɛn sɔrɔ ka bɔ i yɛrɛ ka somɔgɔw fɛ. Ko ale bena i ka musow ta k'u di mɔgɔ wɛrɛ ma i yɛrɛ ɲana, ale be la n'u ye, dogo te sɔrɔ a la. 12Ko ele y'i ta kɛ dogo la, ko ale ben'a to o be kɛ Isirayɛlidenw bɛɛ ɲana tilefɛ.»\n13Dawuda y'a fɔ Natan ye ko ale ye Masaba hakɛ ta. Natan y'a fɔ a ye ko Masaba yafar'a ma, ko a tena sa tugu. 14Nga ko a y'a kɛ Masaba juguw y'a tɔgɔ cɛnyɔrɔ sɔrɔ koo nin kama minkɛ, k'o la, i deen nin bena sa.\n15Natan tɛmɛna ka ta'a ka soo.\nBatiseba deen ka saya\nUri ka muso ye deen min wolo Dawuda ye, Masaba y'a kɛ ale banana kosɔbɛ. 16Dawuda ye Ala daali deen nin ye. A ye suun don. N'a donna soo kɔnɔ sufɛ, a be la duguma. 17A ka soo kɔnɔ cɛkɔrɔbaw y'a daali kosɔbɛ ko a ka wili ka bɔ duguma, nga a ma sɔn, a fana ma sɔn ka dumuni kɛ n'u ye. 18Tile wolonwulanan loon, deen nin sara. Dawuda ka dakɔrɔsigiw tun be siran k'a fɔ a ye. Bari u tun b'a fɔra ko deen nin tun ma sa fɔlɔ, k'olu kuman'a fɛ ka dɛsɛ, a ma olu lamɛn. Sisan k'olu be se k'a fɔ a ye cogo di ko deen nin sara. Ko a be se ka kojugu kɛ a yɛrɛ la. 19Dawuda y'a ye ko u be ŋunuŋununa ɲɔgɔn fɛ, a y'a faamu ko deen nin sara. A y'u ɲininga ko: «Deen nin sara wa?» Olu y'a jaabi ko a sara. 20Dawuda wilila duguma ka ko, ka tulu kasadiman kɛ a yɛrɛ la, ka fani wɛrɛw don, ka bɔ ka taga Masaba ka soo kɔnɔ k'a bato. A bɔra o yɔrɔ la ka na a ka soo tuma min na, a y'a ɲini u fɛ k'u ka na ni dumuni ye. A ye dumuni kɛ. 21O la, a ka dakɔrɔsigiw y'a fɔ a ye ko: «O kɔrɔ ye mun ye? Deen tun be nii na tuma min na, i tora ka suun don ani ka kasi. Sisan a sara, i wilila ka dumuni kɛ!» 22A y'u jaabi ko: «Deen nin tun be nii na tuma min na, ne tun be to ka suun don ani ka kasi, bari ne tun b'a miiri ko n'a sɔrɔ Masaba bena makari ne la ka deen nin to a kana sa. 23Sisan, a do sara ka ban, mun na ne bena suun don tugu? Ne be se k'a kɛ a be segi ka kunun wa? Ne le bena ta'a fɛ, a tena na ne fɛ tugu.»\n24Dawuda tagar'a ka muso Batiseba ladi k'a jigi tugu. O kɔ, a lara n'a ye. Muso nin ye dencɛ sɔrɔ. A y'o tɔgɔ la ko Solomani. O deen nin koo diyara Masaba ye. 25A ye kira Natan ci k'o yira Dawuda la. A y'a tɔgɔ la ko Yedidiya, o kɔrɔ ko a koo ka di Masaba ye.\nDawuda be se Araba dugu kɔrɔ\n(Lok fɔlɔ 20.1-3)\n26Zowabu tun be amoniw ka masadugu Araba kɛlɛla, a ye see sɔrɔ a kan. 27O la, a ye mɔgɔw bila ka ta'a fɔ Dawuda ye ko ale ye Araba kɛlɛ, ko a sera ka ban kɔdalacin kɔrɔ. 28Ko a ka wili sisan ka kɛlɛden tɔw lajɛn ka na dugu nin datugu k'a minɛ, janko ale kana se a kɔrɔ a yɛrɛ ma, k'o tɔgɔ sɔrɔ. 29Dawuda ye jama bɛɛ lajɛn ka taga Araba kama, k'a kɛlɛ, ka se a kɔrɔ. 30A ye dugu nin masacɛ ka fugulan bɔ a kuun na. Fugulan nin birila Dawuda kuun na. A gwiliya tun sera sanu kilo bi saba ni kɔ, ani kabakuru sɔngɔgwɛlɛnw tun nɔrɔnin b'a gɛrɛn na. Dawuda ye dugumɔgɔ nunu bolofɛnw ta caaman ka taga n'u ye. 31A ye dugumɔgɔ nunu minɛ ka taga u bila yiritigɛbaara la ni kakanan ye, ani kabakurulɛsɛ la, ni jendebaara la, ani birikigosi la. A ye amoniw ka duguw bɛɛ kɔnɔ mɔgɔw kɛ ten. O kɔ, Dawuda n'a ka mɔgɔw bɛɛ kɔsegira ka taga Zeruzalɛmu.


Mat 17 AKKDC08 - Tile wɔɔrɔ o kɔ, Yezu tagara ni Piyɛri - Bible Search\nYezu b'a ka Alaya nɔɔrɔ yira\n(Mar 9.2-9; Luka 9.28-36)\n1- Tile wɔɔrɔ o kɔ, Yezu tagara ni Piyɛri ni Zaki n'a dɔgɔcɛ Zan ye kulujan dɔ kan u danna. 2O yɔrɔ la, Yezu cogo yɛlɛmana u ɲana, a ɲada tun be manamana i n'a fɔ tile, a ka fani tun gwɛra parapara. 3O yɔrɔnin kelen, kalanden saba nunu ye Musa ni Eli ye n'u be kumana ni Yezu ye. 4O la, Piyɛri y'a fɔ Yezu ye ko: «Matigi, a ka ɲi an ka to yan. N'i sɔnna, ne bena bugu saba lɔ yan: e ta kelen, Musa ta kelen, Eli ta kelen.» 5- Ka Piyɛri t'o kuma na, sankaba manamananin dɔ jigira k'u datugu. Kumakan dɔ bɔra o sankaba nin kɔnɔ k'a fɔ ko: «Nin ye ne Dencɛ kanunin ye. Ne sagoladen lo, aw ka mɛnni kɛ a fɛ.» 6Kalanden saba nunu y'o kuma mɛn minkɛ, u lara k'u ɲaa biri duguma, bari u tun siranna kosɔbɛ. 7Yezu gwɛrɛla u la, ka magamaga u la k'a fɔ ko: «Aw kana siran, aw ye wili.» 8U y'u ɲaa kɔrɔta tuma min na, u ye Yezu dama le ye yen. 9U jigitɔ ka bɔ kulu kan, a ye kangari la u ye ko: «Aw ye koo minw ye kulu kan, aw kana o lakali mɔgɔ si ye, fɔɔ ni Mɔgɔ Dencɛ kununna a sanin kɔ.»\nKalandenw be Yezu ɲininga Eli koo la\n10- Yezu ka kalandenw y'a ɲininga ko: «Mun na sariya karamɔgɔw ko Eli ka kan ka na kisibaga ɲa?» 11A y'u jaabi ko: «Tiɲɛ na, Eli ka kan ka na fɛɛn bɛɛ labɛn fɔlɔ. 12- Ne b'a fɔ aw ye ko Eli nana ka ban, nga u m'a lɔn, mɔgɔw y'u yɛrɛ sago kɛ a la. O cogo kelen la, u bena Mɔgɔ Dencɛ fana tɔɔrɔ.» 13Kalandenw y'a faamu ko a be kumana Zan batizelikɛla le koo la.\nYezu be denmisɛn jinatɔ dɔ kɛnɛya\n(Mar 9.14-29; Luka 9.37-43)\n14Yezu n'a ka kalanden saba nunu sera jama yɔrɔ la waati min na, cɛɛ dɔ nana a kunbiri gwan a kɔrɔ k'a fɔ ko: 15«Matigi, makari ne deen na, bari kirikirimasiɲɛ b'a la. Tuma o tuma a be wili a la k'a ta k'a ben, a y'a ben tasuma na ani jii la siɲɛ caaman. 16Ne nana n'a ye i ka kalandenw fɛ, nga u ma se k'a kɛnɛya.» 17Yezu y'a fɔ ko: «Aw bii mɔgɔw kɔni, aw ka jugu, aw te la Ala la. Ne bena to n'aw ye k'aw ka koo muɲu fɔɔ tuma jumɛn? Aw ye na ni deen nin ye yan.» 18Yezu ye kuma gwɛlɛya jina ma k'a gwɛn ka bɔ deen nin na, o yɔrɔnin bɛɛ a kɛnɛyara. 19O kɔ, Yezu ka kalandenw gwɛrɛla a la u danna, k'a ɲininga ko: «Mun na an ma se ka jina nin gwɛn?» 20- Yezu y'a fɔ u ye ko: «Aw te la ne la kosɔbɛ minkɛ, o lo. Tiɲɛ na, ne b'a fɔ aw ye, ko n'aw ka lanaya boɲa tun be mutaridikisɛ ta bɔ, aw tun be se k'a fɔ kulu nin ye ko a ka wili ka bɔ yan ka taga lɔ yen fɛ. O tun bena kɛ. Fɛɛn te yen n'aw tena se ka min kɛ. [ 21Nga nin jina nin ɲɔgɔn te se ka gwɛn ka bɔ mɔgɔ la n'i ma suun don ka Ala daali.]»\n(Mar 9.30-32; Luka 9.43-45)\n22Loon dɔ, kalandenw ye ɲɔgɔn lajɛn Galile, Yezu y'a fɔ u ye ko: «U bena Mɔgɔ Dencɛ don mɔgɔjuguw bolo, 23k'a faga, tile sabanan loon a faganin kɔ, a bena kunun.» U bɛɛ hakili ɲagamina kosɔbɛ.\nYezu ni Piyɛri be bolomafara di\n24- Yezu n'a ka kalandenw sera Kafaranamu tuma min na, bolomafara min be di Alabatosoba koo la, mɔgɔ minw tun be to k'o minɛ, olu nana Piyɛri ɲininga ko: «Aw ka karamɔgɔ nin te to ka bolomafara di wa?» 25Piyɛri y'u jaabi ko: «Ɔnhɔn, a be to k'a di.» Piyɛri sera soo tuma min na, Yezu kɔnna k'a ɲininga ko: «Simɔn, ele ka miiriya ye jumɛn ye koo nin na? Mɔgɔ jumɛnw le ka kan ka wusuru, walima lɛnpo sara faamaw ye? U deenw wa, walima mɔgɔ wɛrɛw?» 26Piyɛri y'a jaabi ko: «Mɔgɔ wɛrɛw lo.» Yezu y'a fɔ a ye ko: «O kɔrɔ k'u deenw lafoninin be kɛ! 27Nga waasa miiriyajugu kana don mɔgɔ nunu kuun na, o kama, i ka dulen ta ka taga baa la k'a fili yen. N'i kɔnna ka jigɛ min minɛ, i k'a daa yɛlɛ ka filɛ yen. I bena wari sɔrɔ yen min be i ka bolomafara ni ne ta bɔ. I ka taga o di.»


Gal 5 AKKDC08 - Krista y'an hɔrɔnya janko an ka kɛ - Bible Search\nGal 4 Gal 6\nPɔli ka ladili Galatikaw ma\n1Krista y'an hɔrɔnya janko an ka kɛ hɔrɔnw ye sɔbɛ la, o la, aw ye jija, aw kana tila ka don jɔnya la tugu. 2Ayiwa, ne Pɔli yɛrɛ b'a fɔ aw ye ko n'aw ye aw yɛrɛ kɛnɛkɛnɛ, Krista tena foyi ɲa aw ye tugu. 3Ne be tila k'a fɔ tugu ko ni mɔgɔ o mɔgɔ y'a yɛrɛ kɛnɛkɛnɛ, a kɛra wajibi ye o tigi ma ka sariya bɛɛ bato. 4Aw minw b'a fɛ ka tilenninya sɔrɔ Ala ɲakɔrɔ sariya barika la, aw faranna ka bɔ Krista la. Ala ka nɛɛma t'aw kan tugu. 5An kɔni jigi b'a la ko Nii Senuman barika la, Ala bena an jati mɔgɔtilenninw ye, an b'o le kɔnɔna. 6N'an lanin be Yezu Krista la, i kɛnɛkɛnɛna wo, i ma kɛnɛkɛnɛ wo, o si te foyi ye. Min ye koo kuun ye, o ye jigi ye, min b'a to an be koo kɛ kanuya la.\n7Aw ka koo tun ɲana. Jɔn le y'aw bɔ tiɲɛsira kan? 8U ye fɛɛn min kɛ k'aw bali n'a ye, o ma bɔ aw welebaga Ala fɛ. 9- Kofitini le be koba wili.b 10Ne kɔni, ne jigi be Matigi kan aw ka koo la ko cogo o cogo, aw tena miiriya wɛrɛ ta, nga mɔgɔ min b'aw ɲagami, a kɛra mɔgɔ o mɔgɔ ye, o tigi ben'a ta ye. 11N balimaw, n'a tun kɛra ko ne be kɛnɛkɛnɛko le waajuli kɛra halibi, k'a fɔ k'o ye wajibi ye, mun na u be ne tɔɔrɔ tugu? Tiɲɛ na, ni ne tun be kɛnɛkɛnɛko waajuli le kɛra, Krista ka sayako lɔgɔ kan tun tena kɛ baasi ye. 12Mɔgɔ minw b'aw ɲagami, olu kana dan kɛnɛkɛnɛni dama ma, u k'u ta bɛɛ tigɛ!\nLadili min kɛra taamacogo faan fɛ\n13N balimaw, aw welela hɔrɔnyali le kama. O hɔrɔnyali nin kana kɛ sababu ye aw b'aw farikolo sago kɛ. Nga aw ka ɲɔgɔn kanu ka ɲɔgɔn dɛmɛ. 14- Bari sariya kuma bɛɛ be sɔrɔ kuma kelen nin le la ko: «E k'i tɔɲɔgɔn kanu i n'a fɔ i yɛrɛ.» 15Nga n'aw tora ɲɔgɔnɲimi na ni ɲɔgɔnmandimini na i n'a fɔ kongosogow, aw k'aw yɛrɛ kɔlɔsi. N'o tɛ, aw bena ɲɔgɔn ban. 16Ne b'a fɔ aw ye ko aw ka taama Nii Senuman sago la. O la, aw tena farisogo sago kɛ tugu. 17- Bari farisogo sago, ni Nii Senuman be ɲɔgɔn kɛlɛ. U te bɛn. O kama, n'aw b'a fɛ ka koo min kɛ, aw te se k'o kɛ. 18Ni Nii Senuman le be baara kɛ i kɔnɔ, e te kɛ sariya bolo tugu.\n19Farisogo sago ye min ye, an b'o lɔn, o ye: ɲamɔgɔya, nɔgɔtɔya, ni kakalaya, 20josɔn, ni subagaya, ani juguya, kɛlɛ ni keliya, dimi ni sɔsɔli, ani tilanni, ani ka faran ka kɛ jɛnkuluw ye, 21wasabaliya, dɔrɔtɔya, ni nugubatɔya, ani o ɲɔgɔnna koow. Ne be kɔn k'o fɔ aw ye, i n'a fɔ n delila k'a fɔ aw ye cogo min na ko mɔgɔ minw b'o koow kɛ, k'olu tena Ala ka masaya sɔrɔ fewu.\n22Nga Nii Senuman be fɛɛn minw di, o ye nin ye: kanuya, nisɔndiya, hɛrɛ, muɲuli, ɲumanya, hinɛ, tilenninya, sabali, ni yɛrɛminɛ. 23Sariya t'o koo nunu kɛlɛ. 24Mɔgɔ minw ye Krista ta ye, olu ye farisogo n'a diyanako bɛɛ gwengwen lɔgɔ kan. 25N'an be balo Nii Senuman barika la, an ka taama Nii Senuman sago la.\nKrista ka sariya\n26An kana kɛ tɔgɔɲinilaw ye gwansan, ka to k'an tɔɲɔgɔnw darabɔ. An ɲaa kana bɔ an tɔɲɔgɔnw ka fɛɛnw na.


Cɛf 9 AKKDC08 - Yerubaali dencɛ Abimelɛki wilila ka - Bible Search\nCɛf 8 Cɛf 10\nAbimelɛki be kɛ masacɛ ye Sisɛmu\n1Yerubaali dencɛ Abimelɛki wilila ka taga Sisɛmu a bamuso badenw fɛ, k'a fɔ olu, n'a bamuso ka fadenw bɛɛ ye ko: 2«Ne b'a ɲini aw fɛ aw k'a fɔ Sisɛmu dugu mɔgɔw bɛɛ ye ko Yerubaali dencɛ mɔgɔ bi wolonwula ka kɛ aw kuntigiw ye, o le ka fisa wa, walima mɔgɔ kelen? Aw k'a faamu fana ko ne ye aw deen ye.» 3A bamuso badenw y'o kuma nunu bɛɛ fɔ a tɔgɔ la Sisɛmukaw ye. Sisɛmukaw ka miiriya yɛlɛmana ka ta'a faan fɛ, bari u tun y'a fɔ ko a ye olu baden ye. 4U ye warigwɛ kuru bi wolonwula bɔ Baali Beriti sɔnso kɔnɔ k'o d'a ma. A y'o ta ka taga mɔgɔkuntanw ni mɔgɔkolonw sara n'o ye, olu sɔrɔla ka tugu a kɔ. 5A tagar'a facɛ ka soo Ofira dugu kɔnɔ, k'a faden mɔgɔ bi wolonwula minɛ k'u faga kabakuru kelen kan. Yotamu dama le sera ka kisi, bari ale tun dogora, ale tun ye Yerubaali deenw bɛɛ la dɔgɔmanin ye. 6Sisɛmukaw bɛɛ ni Bɛtimilokaw bɛɛ wilila ka ɲɔgɔn lajɛn, ka na Abimelɛki sigi masaya la, joyiri jukɔrɔ, kabakuru tutunin gɛrɛfɛ.\nYotamu ka talen\n7U tagara o fɔ Yotamu ye. Ale yɛlɛla Garizimu kulu kan ka lɔ a sanfɛ ka pɛrɛn k'a fɔ u ye ko: «Sisɛmukaw, aw ye mɛnni kɛ ne fɛ, janko Ala k'aw fana lamɛn. 8Loon dɔ, yiriw wilila ko u bena masacɛ sigi u yɛrɛ kunna. U y'a fɔ olivuyiri ye ko ale ka kɛ u ka masacɛ ye. 9Nga olivuyiri y'a fɔ u ye ko: ‹Ne tulu min be kɛ ka batofɛnw ni adamadenw boɲa, ne k'o diko dabila ka taga sigi yiriw kunna wa?› 10O kɔ, u y'a ɲini torosun fɛ ko ale ka sigi u kunna fana. 11Nga torosun y'a fɔ u ye ko: ‹Ne be se ka n ka ɲumanya ni n deen diman diko dabila ka taga sigi yiriw kunna wa?› 12U tagar'a fɔ *ɛrɛzɛnsun ye fana ko ale ka sigi u kunna. 13Nga ɛrɛzɛnsun y'a fɔ u ye ko: ‹Ne duvɛn min be batofɛnw ni adamadenw nisɔndiya, ne k'o diko dabila, ka taga sigi yiriw kunna wa?› 14O bɛɛ kɔ, u bɛɛ tagar'a fɔ ŋɔnitu ye ko ale ka sigi olu kunna. 15Ŋɔnitu y'a fɔ u ye ko: ‹N'aw b'a fɛ ne ka kɛ aw ka masacɛ ye tiɲɛ na, aw ye na don ne suma kɔrɔ, n'o tɛ, tasuma bena bɔ ne la ka Liban yiribabaw jɛni!›\n16«Sisan aw ye Abimelɛki sigi masaya la, aw y'o kɛ ni kɔnɔgwɛ ye wa? Yala aw fana ye koo ɲanaman le kɛ Yerubaali n'a ka somɔgɔw la wa? A ye baara minw kɛ aw ye, aw y'o ɲɔgɔn le segi a ma wa? 17Ne faa y'a yɛrɛ nii saraka ka kɛlɛ kɛ, ka sɔrɔ k'aw bɔsi madiyanw bolo. 18Aw do wilila ne facɛ ka soo kama, k'a deen mɔgɔ bi wolonwula faga kabakuru kelen kan, k'a ka jɔnmuso deen Abimelɛki minɛ k'ale sigi masaya la, bari aw balima lo. 19N'a kɛra ko aw ye baaraɲuman le kɛ Yerubaali n'a ka somɔgɔw ye bii, Abimelɛki ka aw diyanako kɛ, aw fana k'ale ta kɛ. 20N'o tɛ, Abimelɛki ka kɛ tasuma ye k'aw Sisɛmukaw ni Bɛtimilokaw jɛni, aw Sisɛmukaw ni Bɛtimilokaw ka kɛ tasuma ye ka Abimelɛki jɛni!»\nSisɛmukaw be muruti Abimelɛki ma\n21O kɔ, Yotamu bolila ka taga Beeri ka to o yɔrɔ la. A ni Abimelɛki yɔrɔ tun ka jan ɲɔgɔn na. 22Abimelɛki sigira masaya la Isirayɛlidenw kunna saan saba kɔnɔ. 23Ala y'a kɛ sutana donna Abimelɛki ni Sisɛmukaw cɛ, Sisɛmukaw murutira Abimelɛki ma. 24O kɛra janko kojugu min tun kɛra Yerubaali deen mɔgɔ bi wolonwula la, o juru ka sara u faden Abimelɛki ni Sisɛmukaw la, minw ye ɲɔgɔn dɛmɛ k'u faga u kunko ka la u yɛrɛ kun. 25Sisɛmukaw ye mɔgɔ dɔw bila kuluw kan Abimelɛki kama. Olu tun be to ka tɛmɛbagaw ka fɛɛnw minɛ u fɛ. O koo sera Abimelɛki ma.\n26Ebɛdi dencɛ Gaali nana n'a badenw ye ka se Sisɛmu. Sisɛmukaw y'u jigi la ale kan. 27U wilila ka taga *ɛrɛzɛnforow la, k'o tigɛ k'a jii bɔ, ka sɔrɔ ka ɲanagwɛ labɛn. U tagara don u ka joso kɔnɔ ka dumuni kɛ ka minni kɛ, o kɔ u ye Abimelɛki danga. 28Ebɛdi dencɛ Gaali y'a fɔ ko: «Abimelɛki ye jɔn ye, Sisɛmukaw fɛ, n'an be to ka baara kɛ a ye? Yerubaali dencɛ tɛ wa? Zebuli le t'a ka ɲamɔgɔ dɔ ye wa? U bɛɛ tun te Sisɛmu sigibaga Amori ka baarakɛlaw ye wa? Mun na an bena baara kɛ Abimelɛki ye? 29Ni ne tun kɛra jama nin ɲamɔgɔ ye, ne tun bena Abimelɛki bɔ yen! Ne tun bena ta'a fɔ a ye ko a ka banba k'a ka kɛlɛdenw labɛn kosɔbɛ ka na an be kɛlɛ kɛ!»\n30Zebuli, min tun ye lasigiden ye dugu nin kɔnɔ, ale ye Ebɛdi deen Gaali ka kuma mɛn minkɛ, a dimina. 31A ye mɔgɔ dɔw ci dogo la ka ta'a fɔ Abimelɛki ye ko: «Ebɛdi dencɛ Gaali n'a badenw nana Sisɛmu, u b'a la ka dugumɔgɔw kɔnɔnasu i kama. 32Sisan i ka wili sufɛ ka taga kongo, e n'i ka jama, ka taga dogo yen. 33Sɔgɔma, tilekun be bɔ tuma min na, i ka wili ka na n'i ka jama ye dugu nin kama. Ni Gaali n'a ka jama bɔra k'i kunbɛn, i seko ye min ye, i k'o kɛ a la.»\n34Abimelɛki n'a ka jama bɛɛ wilila ka taga sufɛ, ka taga dogo Sisɛmu gɛrɛfɛ. A tun ye jama nin tilan sigiyɔrɔ naani. 35Ebɛdi dencɛ Gaali wilila ka na lɔ dugu donda la. O y'a sɔrɔ Abimelɛki n'a ka jama tun be bɔra u ka dogoyɔrɔ la. 36Gaali y'u ye tuma min na, a y'a fɔ Zebuli ye ko: «A filɛ, jama dɔ bɔtɔ ye kulu kan ka jigi!» Zebuli y'a fɔ a ye ko: «Ayi, kulu suma lo. E y'o le ye k'a fɔ ko mɔgɔw lo.» 37Gaali y'a fɔ tugu ko: «Nin ye jama yɛrɛyɛrɛ lo ye min be bɔra jamana cɛmancɛ kulu kan ka jigi, jɛnkulu dɔ fana natɔ filɛ nin ye ka bɔ joyiri faan fɛ.» 38Zebuli y'a jaabi ko: «I ka dabayakuma kuun kɛra jumɛn ye? E min tun b'a fɔra ko Abimelɛki ye jɔn ye n'an bena baara kɛ ale ye. E tun be jama min lɔgɔbɔra, o tɛ wa? Wili ka taga o kunbɛn ka kɛlɛ kɛ n'u ye sa!» 39Gaali bilara Sisɛmukaw ɲafɛ ka taga Abimelɛki kɛlɛ. 40A ye boli ta, Abimelɛki tugur'a kɔ. Mɔgɔ caaman fagara fɔɔ ka na se dugu donda la. 41Abimelɛki nana sigi Aruma. Zebuli ye Gaali n'a badenw gwɛn ka bɔ Sisɛmu.\n42O dugusagwɛ, Sisɛmukaw bɔra ka taga kongo la tugu. U y'o fɔ Abimelɛki ye. 43Ale wilila k'a ka jama tilan saba, ka taga u dogo kongo kɔnɔ. A y'a ye dugu mɔgɔw be bɔra dugu kɔnɔ tuma min na, a wilila k'u kɛlɛ. 44Abimelɛki tun be ni jɛnkulu min ye, ale girinna ka taga lɔ dugu donda la. Jama min tun bɔra dugu kɔnɔ, jɛnkulu fila nunu girinna ka taga o halaki. 45Abimelɛki ye dugu nin kɛlɛ tile kuturu bɛɛ kɔnɔ ka se a kɔrɔ. Dugumɔgɔ minw tun tora dugu kɔnɔ, a ye olu bɛɛ faga, ani ka dugu nin ci ka tila ka kɔgɔ dan yen.b 46Migidalisisɛmukaw y'o kibaru mɛn tuma min na, u bolila ka taga don u ka joo Ɛliberiti ka soo logologo kɔnɔ. 47U y'o fɔ Abimelɛki ye ko Migidalisisɛmukaw ye ɲɔgɔn lajɛn. 48O la, Abimelɛki tagara yɛlɛ Salimɔn kulu kan, ale n'a ka jama bɛɛ, ka taga yiribolo dɔ tigɛ ni jende ye k'o la a gaman kan. O kɔ, a y'a fɔ a ka jama ye ko ale ye fɛɛn min kɛ, k'u ka banba k'o ɲɔgɔn kɛ fana. 49U kelen kelen bɛɛ ye yiribolow tigɛ ka tugu a kɔ. A tagara u bila soo nin logologo kogo kɔrɔ k'a jɛni n'a kɔnɔ mɔgɔw ye. A kɛra ten, Migidalisisɛmukaw bɛɛ fana sara. U bɛɛ lajɛnnin tun be se mɔgɔ waa kelen ɲɔgɔn ma, cɛɛ ni musow.\nAbimelɛki ka saya\n50O kɔ, Abimelɛki wilila ka taga Tebesi, k'a kɛlɛ ka se a kɔrɔ. 51Sangaso dɔ tun be dugu nin kɔnɔ, barika be min na kosɔbɛ. Dugumɔgɔw bɛɛ bolila ka taga don ale kɔnɔ k'u yɛrɛ datugu, cɛɛ fara muso kan. U yɛlɛla fɔɔ sangaso nin sanbon kan. 52Abimelɛki tagara se sangaso nin daa la, k'a daminɛ k'a halaki. A gwɛrɛla ko a be tasuma don daa nin na. 53- Muso dɔ ye wugu ta k'o fili a kuun na, a kuun cira. 54O yɔrɔnin kelen, kanbelen min tun be to k'a ka kɛlɛkɛminanw ta, a y'a fɔ a ye ko a k'a ka murujan bɔ k'ale faga janko u kan'a fɔ ko muso le y'ale faga. Kanbelen nin ye murujan kɛ k'a sɔgɔ, a sara ten. 55Isirayɛlidenw y'a ye ko Abimelɛki sara tuma min na, u kelen kelen bɛɛ tagara u ka soo.\n56Ala ye Abimelɛki ka kojugu juru sara a ye ten, a tun ye min kɛ a facɛ la k'a baden mɔgɔ bi wolonwula faga. 57O cogo kelen fana na, Ala ye Sisɛmukaw ka kojugu bɛɛ juru sara u ye. A kɛra ten Yerubaali dencɛ Yotamu ka danga minɛna.


Yir 16 AKKDC08 - O kɔ, kumakanba dɔ bɔra Alabatoso - Bible Search\nYir 15 Yir 17\nTɔɔrɔ wolonwula ka koo\n1O kɔ, kumakanba dɔ bɔra Alabatoso kɔnɔ. O kumakan nin tun b'a fɔra mɛlɛkɛ wolonwula nunu ye ko: «Ala ka dimi be daga wolonwula minw kɔnɔ, aw ye taga olu bɔn dugukolo kan.»\n2- Mɛlɛkɛ fɔlɔ nin tagar'a ta yɛlɛma dugukolo kan. Sogo nin ka taamasiɲɛ tun be mɔgɔ minw bɛɛ kan, olu minw tun b'a jaa bato, jolijugu bɔra olu bɛɛ kan.\n3Mɛlɛkɛ filanan y'a ta yɛlɛma kɔgɔji kɔnɔ. Jii kɛra i n'a fɔ u ye mɔgɔ kaan tigɛ a kɔnɔ. Jii kɔnɔ fɛɛnw bɛɛ sara.\n4- Sabanan y'a ta yɛlɛma baaw ni kɔɔw kɔnɔ. U bɛɛ yɛlɛmana ka kɛ joli ye. 5Mɛlɛkɛ min be jii kunna, ale ko: «Ele Ala min be yen, ni ele min tun be yen, ele min ka ɲi, i ka kiti tilennin lo. I y'a kɛ ten, o bɛnna kosɔbɛ. 6U ye i ka mɔgɔw ni kiraw joli bɔn, o la, i ye joli di u ma minji ye, o ka kan!» 7O kɔ, kumakan dɔ bɔra sarakabɔyɔrɔ la ko: «Jaati! Matigi Ala, Setigi, i ka kiti tilennin lo, o ka ɲi!»\n8Mɛlɛkɛ naaninan y'a ta yɛlɛma tile kan. Dɔ farala tile fanga kan waasa ka adamadenw jɛni. 9Tile y'u tɔɔrɔ kosɔbɛ. O n'a ta bɛɛ, yanni u ka nimisa ka Ala boɲa, u tora k'a nɛni le k'a sɔrɔ see be Ala ye o tɔɔrɔ nunu koo la.\n10- Mɛlɛkɛ duurunan y'a ta yɛlɛma Sogo nin ka masasigilan kan. Sogo nin be yɔrɔ o yɔrɔ mara, o bɛɛ dibira. Mɔgɔw tora k'u daa cin tɔɔrɔ kojugu bolo. 11U tora ka Ala nɛni k'a tɔgɔjugu fɔ u ka tɔɔrɔ bɛɛ kosɔn. U ma nimisa ka faran u ka kɛwaliw la dɛ.\n12- Mɛlɛkɛ wɔɔrɔnan y'a ta yɛlɛma Efarati baji kɔnɔ, a jara ka tɛmɛsira di kɔrɔn ɲafan masaw ma. 13O kɔ, n ye jina saba ye, u bɔnin tun be tɔrisenjan fɛ. Kelen bɔra Sogojugu nin daa la, kelen bɔra Sogo dɔ nin daa la, ani kelen bɔra kira galontigɛla daa la. 14O jina nunu ye Sutana ta ye minw be kabakow kɛ. U bena taga diɲɛ kɔnɔ masaw lajɛn ɲɔgɔn kan waasa ka kɛlɛ wili Setigi Ala ka lonba loon na.\n15- O la, Matigi ko: «Ni mɔgɔ min tora ɲana ani k'a ka fani mara, o tigi bena dagamu. Ni taatuma sera, a suturanin ka taga, a kana maloya. Bari ne bena na i n'a fɔ soon.»\n16- Jina nunu y'u ka kɛlɛbolo lajɛn yɔrɔ dɔ la, min tɔgɔ ko Arimagedɔnc eburukan na.\n17O kɔ, mɛlɛkɛ wolonwulanan y'a ta yɛlɛma fɔɲɔ na. Kumakanba dɔ bɔra masasigilan yɔrɔ la Alabatoso kɔnɔ ko: «A bɛɛ dafara sisan.» 18- O tuma na, kumakan cayara, saan tora ka pɛrɛn, ka manamana. Dugukolo yɛrɛyɛrɛla kosɔbɛ, o yɛrɛyɛrɛ nin bɔɲɔgɔnko ma deli ka kɛ ka ye kabini adamaden danna k'a bila dugukolo kan. 19- O ye duguba nin tilan saba. Dugu tɔw bɛɛ cira. Ala hakili ma bɔ Babilɔni duguba nin kɔ. A y'a ka duvɛn jalan nin di Babilɔnikaw ma, u y'a min. A y'u tɔɔrɔ kosɔbɛ k'a mɔnɛ bɔ. 20- Dugukolonin minw be kɔgɔji cɛma, olu bɛɛ tununa. Kuluw si ma ye tugu. 21- Sanbɛrɛ gwilimanw daminɛna ka ben mɔgɔw kan. Sanbɛrɛ nunu ka tɔɔrɔ kosɔn, adamadenw tora ka Ala tɔgɔ cɛn, bari o tɔɔrɔ ka bon haali.


Nsaŋ 1 | BKG Bible | YouVersion\nSɔɛi siŋnun vanacieo\n1O kandɔɔ Sɔɛi va, Sɔɛi va Hala ikɛi, Sɔɛi Hala i co ni. 2Sɔɛi ken va Hala ikɛi o kandɔɔ. 3A ndi ɲɛ-ɲɛ cɔwnun ni, ɲɛ-ɲɛ cownun ndi kɔɔli le. 4O ndi nin yoomoo co ni, yoomu kon co ɲɛ-tengaa le vanndacieea ni. 5Nduyɛ, ɲɛ-tengaa co tengaa o ɲumndan nin, kɛ ɲumndan ma cɛl ndu le. 6Mí Hala viam vanndo pum, vana kon diolan Nsaŋ. 7Maa sei o hin ni, le seilen timbio a ɲɛ-tengaa kon o kɔɔ, haliko mi vannda kpow a laalan ndu. 8O co ndu le va ɲɛ-tengaa kon te, kɛ mó hun le seilen timbio a ɲɛ-tengaa o kɔɔ. 9Ɲɛ-tengaa kpeekpeiyo o va ni, le vanndacieea kpow teengiaa o hin o ceendo coo ni.\n10O va o ceendo coo. A ndu ceendo toosian ni, kɛ ceendo sina ndu le. 11Mó hun o vanaa ndɔa lo, kɛ vanaa ndɔa cɛl ndu le. 12Kɛ nduyɛ, vanaa cɛl ndu-a kpow, a laalan o diola ndɔlan-nda, mó ke nda dio le siŋnɔnndo cuavaa Hala-a. 13A vilun o Hala nin mɛɛ vanacieo vialun yɛ le, te kon te mɛɛ hɛnan vanacieo co yɛ, kɛ Hala ke nda yoomu sɛnɛiyo ni.\n14Mí Sɔɛi siŋnun falon, mí i va naa tɛɛn. I co i piaa a kɛndɛi a á toɲaa. Mí n mɛɛndan biilu ndɔɔ, biilu ndɔ kon co maa o Po pilɔɔ sɔla fulaa Fuɲa ndɔ o ba-o. 15Mí Nsaŋ timbi seilen a ndu o kɔɔ, mó yonda aa: «O ya dimi sɔɛi ndɔɛi-yo aa: ‹Vana co hunɔɔ o ya kɔɔli-o, ndu hiow ya laci ni, kani lɔ́ɔ́ pá mi vialun, ndu va nin.› » 16Mí naa kpow n sɔla duaa o kɛndɛi ndɔɛi nin, duaa o duaa coo, 17kani tɔŋndo yɔngun naa fulaa Moise o ba, mí kɛndɛi a toɲaa yɔngun naa fulaa Yeesu Krista o ba. 18Vana-vana ci vɔ Hala le, Hala Po pilɔɔ, o co o Fuɲaa nin-ndo, ndu cɔm vana ndu ni.\nSeile Nsaŋ Vana-yinaa len\n(Matie 3.1-12, Marke 1.1-8, Luke 3.1-18)\n19Seile Nsaŋ-nden le co len ni, telen Yuifia lo Yerusalɛm má viam vanaa-solia-lasálàá a leviia le ndu Nsaŋ kɔlan ɲunaa-o aa: «Nɛ̀ɛ̀ kpeekpei nɔm co yɛ?» 20Mó sɔlɔlan ndi kpendekele, mó dimi aa: «Ya, i co Krista le.» 21Má ɲuna ndu aa: «Nɛ̀ɛ́ n co yɛ? Mò va maa Elii n co ni?» Mó dimi aa: «I co Elii le.» Má ɲuna ndu aa: «Mò va maa vana-tɛɛngaa-diom Hala naa n co cumndo-o ni?» Mó muli aa: «Ɛ-ɛ!» 22O kon má dimul ndu aa: «Nɛ̀ɛ́ n co yɛ niko? Haliko mi n kɔ mulul vanaa vem naa-a, vɛ̀ɛ̀ nɔm pila co yɛ cɔnnɔnndo?» 23Mó muli aa:\n«Ya co diom co yondaa\no lɛŋnde veselɛilen nin-ndo ni aa:\n‹La siɛndi nɛi Mɛlɛka-o,› » maa mɛɛ Esai vana-tɛɛngaa-diom Hala-o dimi yɛ.\n24Faliisia vanaa ndáà vem kan-nda va ni. 25Má ɲuna ndu aa: «Le yɛɛ n co yɛ niko vannda yinɔɔ, nɔm yɛ a co Krista le, a co Elii le, a co yɛ vana-tɛɛngaa-diom Hala-o le?» Mí Nsaŋ mulul nda aa: 26«Ya, o mɛnndan nin ya co yinɔɔ ni, kɛ vana pum co niaa tɛɛn, la sina ndu le, ndu hunnin o ya kɔɔli. 27I bɛnda bɛɛ le yoei ndɔɛi lasamtai timbio le.» 28Betani Yurdɛn peo leeloo dɛnɛ kon tosan ni, nɛɛ Nsaŋ va vannda yinɔɔ-a.\nYeesu, Saa cua Hala-o\n29Diimandɔɔ, mó ca Yeesu hunɔɔ ndu o ibuŋ, mó dimi aa: «La tofa vɔ, Saa cua Hala co haki ceendo faŋa-o. 30A ndu o kɔɔ ya va sɔɛi ni, telen ya dimi maa o ya kɔɔli vanndo pum co hunɔɔ, o hiow ya laci-o pɛɛn, kani lɔ́ɔ́ pá mi va, ndu va nin. 31Ya yɛ, yáà sina ndu le, kɛ haliko mo cɔmnun Israɛl ya hin yinɔɔ o mɛnndan nin ni.»\n32Mí Nsaŋ timbi seile len aa: «I ce Kɔl Hala-o fulaa o halataala, mó toal, mó cal ndu coo maa kangbo. 33Yáà sina ndu le, kɛ vana vem ya yinɔɔ o mɛnndan nin-ndo dimul-la ni aa: ‹Vana n canin Kɔl Hala-o tolɔɔ coo mò cal-lo, ndu yinnin a Kɔl-Diandaa ni.› 34Ya yɛ, i ce mi timbi seilen maa ndu co Po Hala-o ni.»\nKaandeŋaa tasea Yeesu-a\n35Diimandɔɔ, Nsaŋ va vɔ lon a kaandeŋaa ndɔa nda ŋiɔn, 36mó ca Yeesu hiovɔɔ, mó dimi aa: «Má cè Saa téndé Hala-o!» 37Kaandeŋaa ndɔa ŋiɔnda tueyɔɔ ndu diom kon dimio, má del Yeesu kɔɔli. 38Yeesu mulinndo, mó cannun nda hunɔɔ ndu kɔɔli, mó dimul nda aa: «Yɛɛ niaa co yɛ nuwviaa?» Má dimul ndu aa: «Kɔɔfa naa n co nuwviaa ni, kuɛɛ nɛ n co yɛ o yiya?» 39Mó dimul nda aa: «La hun mì la ce.» Má kɔa, má kɔ ca nɛɛ o va o yiya-a, má lo lon nda ndaa ɲinkon. Lɛɛlɛ hiɔɔlundɔɔ va kon ni telen paale yɔnganndo.\n40Andree, puapilɛ Simɔn Piɛr-o va vana pilɛ o vanaa ŋiɔŋaa tuei kan Nsaŋ sɔɛi ken dimio, má kɔa Yeesu kɔɔli-a. 41Vana tase o komal-lo va Simɔn Piɛr puapilɛ ndɔ ni. Mó dimul ndu aa: «N saalun Vana Hala vem-ndo, Krista pɛɛn!» 42Mó kɔa a ndu o Yeesu lo. Mí Yeesu tofa ndu, mó dimi aa: «Simɔn n co ni, po Yonas-o. A veelunin nɔm aa Sefas», kon co dimio ni aa «Powvo».\nFilipe nda Natanaɛl\n43Diimandɔɔ, mí Yeesu kialu le kɔlan Kalile, mó komal Filipe. Mí Yeesu dimul ndu aa: «Del-la kɔɔli.» 44Nduyɛ Bɛtsaida Filipe ndóò fula ni, kobi Andree nda Piɛr fula nin-ndo.\n45Mí Filipe komal Natanaɛl, mó dimul ndu aa: «N saalun vana sɔɛi ndɔɛi dimin o tɔŋ Moise-o nin a o sɛbɛla vanaa-tɛɛngaa-diom Hala-a nin-ndo, Yeesu Nasarɛt, po Yosɛf-o.» 46Mí Natanaɛl ɲuna ndu aa: «Ɲɛ kɛndɔɔ nɔla pá fulaa Nasarɛt?» Mí Filipe mulul ndu aa: «Hun mà ce.»\n47Yeesu cɔu Natanaɛl hunɔɔ ndu o ibuŋ, mó dimi aa: «Israɛlnɔɔ kpeekpei co hoo ni, o nɔ lacòòva o kɔl too.» 48Mí Natanaɛl dimul ndu aa: «Kuɛɛ n sina yɛ ya?» Mí Yeesu mulul ndu aa: «Lɔ́ɔ́ pá mi Filipe veelu nɔm nɛɛ n va o voosu tumndo bɛngu-a, yáà ce nin nɔm.» 49O kon mí Natanaɛl dimi aa: «Kɔɔfa, nɔm, Po Hala-o n co ni, nɔm co masaa Israɛl ni.» 50Mí Yeesu mulul ndu aa: «Le tùú ya dimul nɔm maa i ce nɔm o voosu tumndo bɛngu-o n laalan ni. A canin bɛɛ dɛnnda bɛndula hiow kon-ndan.» 51I co niaa toɲaa dimul válán, la canin halataalaa o kumbia, mì la ce mɛlɛkaa Hala-a helɔɔ a tolɔɔ Po vanacieo coo.\nExplore Nsaŋ 1 by Verse


Zaki 3 AKKDC08 - N badenw, aw caaman kana kɛ karamɔgɔw - Bible Search\nZaki 2 Zaki 4\nSe i daa minɛcogo la\n1N badenw, aw caaman kana kɛ karamɔgɔw ye. Bari an b'a lɔn ko karamɔgɔw ka kiti bena gwɛlɛya. 2An bɛɛ be fili cogo caaman na. Mɔgɔ min te fili kuma na, o tigi ye mɔgɔdafanin ye, a be se k'a yɛrɛ minɛ fana. 3An be karafe don soo daa la waasa a ka sɔn an ta ma. N'an ko a ka taga faan min na, a be taga yen. 4Walima aw ye kurunbabaw filɛ. Hali n'u dɔ boɲana cogo o cogo hali ni fɔɲɔba b'a ɲotira cogo o cogo, ni kurunbolila b'a fɛ a ka taga yɔrɔ min na, a be taga yen a ɲatilenfɛnfitini barika la. 5O cogo kelen na, mɔgɔ nɛɛn fana y'a fari yɔrɔfitini dɔ ye min be se k'a yɛrɛ boɲa haali.\nTakamifitini fana be ten. A be se ka tuu belebeleba bɛɛ halaki. 6Mɔgɔ nɛɛn fana be i n'a fɔ tasuma. Fɛnjugu lo. An fari yɔrɔ dɔ lo, ale lo be fari yɔrɔ tɔw bɛɛ don koo la. O tasuma ye jahanama ta ye. 7Kongosogow, ni kɔnɔw, saaw, ani jikɔnɔfɛnw sifa bɛɛ, adamaden be se ka olu kolo. 8Nga mɔgɔ si te se ka nɛnden mara. Balawufɛn lo min te to yɔrɔ kelen. Baga yɛrɛ lo, min be mɔgɔ faga. 9- An be Matigi, ni an Faa tanu n'an nɛɛn ye, ka tila ka mɔgɔ danga n'o le ye. Ala do ye mɔgɔ dan i n'a fɔ a yɛrɛ. 10Duba ni danga ka bɔ daa kelen na, n badenw, o daganin tɛ! 11Jii diman, ani jii kunaman be se ka bɔ kɔlɔn kelen kɔnɔ wa? 12N badenw, toro be se ka tigɛ olivuyiri kan wa? Walima *ɛrɛzɛnsun be se ka den toro la wa? Jii diman te se ka bɔ kɔgɔji la.\nLɔnniya min be bɔ Ala fɛ\n13Jɔn ye hakilitigi ye aw cɛma? O tigi k'a yira a ka kɛwaliɲumanw fɛ a be minw kɛ ni yɛrɛmajigi ani hakilitigiya ye. 14Nga ni min kɔnɔ ka jugu, ni keliya be min na, o tigi kan'a yɛrɛ wanso k'a ka galon kɛ ka tiɲɛ datugu. 15O hakilitigiya ɲɔgɔn te bɔ Ala fɛ, nga o ye diɲɛ ta ye, adamaden ni Sutana ta. 16Kɔnɔnajuguya ni keliya be yɔrɔ min na, koɲagaminin ni kojugu sifa bɛɛ be sɔrɔ o yɔrɔ la fana. 17Nga hakilitigiya min be Ala fɛ, o be mɔgɔ kɛ mɔgɔɲuman ye, hɛrɛmɔgɔ, hinɛbaga, min ka koo ka di, a ka kɛwaliw ka ɲi kosɔbɛ. A be makari kosɔbɛ. A te wolomani kɛ. A te kuma fila fɔ. 18Mɔgɔ minw be hɛrɛ ɲinina, olu be tilenninya nafa sɔrɔ hɛrɛ kɔnɔ.


Gal 4 AKKDC08 - Ne b'a fɛ ka min fɔ, o ye nin ye: Ni - Bible Search\nGal 3 Gal 5\n1Ne b'a fɛ ka min fɔ, o ye nin ye: Ni deen min ka kan k'a facɛ cɛɛn ta, k'a to denmisɛnya la, ale ni jɔɔn bɛɛ ka kan, hali ni fɛɛn bɛɛ y'a ta ye cogo o cogo. 2A be to a marabagaw bolo, fɔɔ ka taga se a facɛ ka waati latigɛnin ma. 3Anw fana, an tun be i n'a fɔ denmisɛnw waati min na, an tun be tugura diɲɛ koow kɔ, ka kɛ u ka jɔɔnw ye. 4Nga Ala ka waati latigɛnin dafara tuma min na, a y'a Dencɛ ci, muso y'a wolo sariya kɔrɔ, 5waasa mɔgɔ minw tun be sariya bolo, a k'olu hɔrɔnya janko an ka se ka kɛ Ala deenw ye. 6Aw ye Ala deenw ye sɔbɛ la. Ala yɛrɛ y'a Dencɛ Nii don an na, ale min b'a to an b'a fɔ ko: «Baba, an Faa.» 7- A kɛra ten, e te jɔɔn ye tugu, nga Ala deen. E y'a deen ye, o la, Ala bena niyɔrɔ d'i ma i n'a fɔ a b'a di a ka deen tɔw ma cogo min na fana.\nPɔli be kɔrɔtɔ Galatikaw koo la\n8Fɔlɔfɔlɔ, aw tun te Ala lɔn tuma min na, aw tun be fɛɛn wɛrɛw bato minw te Ala ye ka kɛ u ka jɔɔnw ye. 9Nga sisan aw ye Ala lɔn, walima Ala le y'aw lɔn. Fɛɛn minw te foyi ɲa, a kɛra di aw be kɔsegi ka kɛ olu ka jɔɔnw ye tugu? 10Aw be janto loonw, ni kalow la, ani waatiw ni saanw na kosɔbɛ ka olu bato. 11Sisan, ne be siran ko ne ye baara min kɛ aw cɛma, o kana kɛ gwansan ye.\n12N balimaw, ne b'aw daali ko aw k'aw yɛrɛ kɛ i n'a fɔ ne be cogo min na, bari ne ye n yɛrɛ kɛ i ko aw be cogo min na. Aw ma kojugu si kɛ ne la. 13Aw y'a lɔn ko ne ka bana koo le kɛra sababu ye ne ka sɔrɔ ka kibaru diman fɔ aw ye. 14Ka ne to o bana bolo, o tun ye kɔrɔbɔli ye aw ma, nga o bɛɛ n'a ta, ne nigɛ ma bɔ aw la, aw ma ne dɔgɔya fana. Nga aw ye ne minɛ i n'a fɔ mɛlɛkɛ, walima Yezu Krista yɛrɛ. 15Aw minw tun nisɔndiyara kosɔbɛ, aw ka nisɔndiya nin tora min? Ne ba fɔ tiɲɛ na ko n'aw tun be se k'aw ɲaa wɔgɔbi k'o di ne ma, aw tun bena o kɛ. 16Sisan ne kɛra aw jugu ye bari ne be tiɲɛ fɔra aw ye wa?\n17Mɔgɔ nunu jijanin be aw kosɔn cogo min na, u ka miiri ma ɲi, u b'a fɛ k'aw faran ka bɔ ne la, waasa u ka se k'u yɛrɛ diya bɔ. 18N'aw be jija koɲuman kɛli kama tuma bɛɛ, o ka ɲi. A kana kɛ ne ɲanako dama ye. 19Ne deenw halibi, ne be tɔɔrɔ muɲuna aw kosɔn, tɔɔrɔ min ni muso jigibagatɔ ta ye kelen ye, janko Krista ka sigiyɔrɔ sɔrɔ aw kɔnɔ. 20A tun ka di ne ye ka sɔrɔ aw cɛma sisan yɛrɛ, ka se ka ne ka kuma fɔcogo yɛlɛma, bari ne hakili ɲagaminin lo aw kosɔn.\nLayidu fila ka koo\n21Aw minw b'a fɛ ka to sariya kɔrɔ tugu, aw ka ne jaabi. Min fɔra Ala ka kuma na, aw m'o mɛn wa? 22- A fɔra Ala ka kuma na ko Ibrayima tun ye deen fila sɔrɔ, kelen sɔrɔla jɔnmuso fɛ, kelen fana sɔrɔla hɔrɔnmuso fɛ. 23Deen min sɔrɔla jɔnmuso fɛ, ale sɔrɔla adamaden sago la, nga deen min sɔrɔla hɔrɔnmuso fɛ, ale tun ye dadili dafa deen ye. 24Kɔrɔ b'o koo nin na, bari muso nunu kɛra bɛɛn fila dafananw ye. Bɛɛn min sɔrɔla Sinayi kulu kan, ale be mɔgɔ kɛ jɔɔn ye. O ye Agari ye. 25Agari ye Sinayi kulu ye min be Arabi jamana na. Agari fana be i n'a fɔ Zeruzalɛmu min be yen bii, bari ale n'a deenw ye jɔɔnw ye. 26Nga Zeruzalɛmu min be sankolo la, ale ye hɔrɔn ye, ale lo y'an bamuso ye. 27- Bari a fɔra Ala ka kuma na ko:\n«E muso wolobali, e ka nisɔndiya.\nEle min ma denwolo tɔɔrɔ lɔn,\ne ka nisɔndiya kosɔbɛ,\nbari gwalemuso deenw bena caya\nka tɛmɛ baaramuso taw kan.»\n28N balimaw, aw kɔni, aw ye dadili deenw ye i n'a fɔ Isiyaka. 29- Deen min sɔrɔla adamaden sago la, ale tun be Nii Senuman deen tɔɔrɔ cogo min na, a b'o cogo kelen na sisan fana. 30- Nga Ala ka kuma ye mun le fɔ? A ko: «Jɔnmuso n'a dencɛ gwɛn, bari jɔnmuso deen ni hɔrɔnmuso deen tena jɛn cɛɛn kan.»\n31O le y'a to ne balimaw, an te jɔnmuso ka deenw ye, nga hɔrɔnmuso ka deenw.


Yir 18 AKKDC08 - O kɔ, ne ye mɛlɛkɛ wɛrɛ jigitɔ ye ka - Bible Search\nYir 17 Yir 19\n1O kɔ, ne ye mɛlɛkɛ wɛrɛ jigitɔ ye ka bɔ sankolo la. Sebagayaba tun b'a bolo. A ka nɔɔrɔ ye yeelen bɔ dugukolo faan bɛɛ la. 2- A pɛrɛnna ko: «A halakira! Babilɔni duguba nin halakira. A kɛra fɛnnɔgɔninw ka yɔrɔ ye: jinaw, ani kɔnɔw ni sogo minw koo ka go. 3- Bari ale lo kɛra sababu ye, ka siyaw bɛɛ bila kakalaya la. Masaw jɛnna n'ale lo ye ka kakalaya kɛ. Jagokɛlaw kɛra nafolotigiw ye ale ka masirifɛnw sababu la.»\n4- O kɔ, n ye kumakan wɛrɛ mɛn ka bɔ arijana na ko: «N ka jama, aw ye bɔ dugu nin na janko aw kana fara u kan ka hakɛ kɛ a ka tɔɔrɔ dɔ kana se aw ma. 5- Bari a ka hakɛ kɛnin farafarala ɲɔgɔn kan fɔɔ ka se sankolo la. Ala ma ɲinan a ka kɛwalijuguw kɔ. 6- A ye aw minɛ cogo min na, aw fana k'a minɛ ten. A ye min kɛ aw la, aw ye o ɲɔgɔn fila kɛ a la. A ye dɔrɔjugu min labɛn aw ye, min ka fari n'o ye siɲɛ fila, aw y'o don a ka dɔrɔfiyɛ la. 7A ye fɛnɲumanw ni nafolo kɛ k'a yɛrɛ boɲa cogo min na, aw ka tɔɔrɔ ni dusukasi lase a ma ten. Bari a b'a miiri ko a kɛnin be i n'a fɔ masamuso min cɛɛ be nii na, ko sanga tena bɔ ale fɛ ka ye. 8- O kama, dugu mɔgɔw bena tɔɔrɔ dɔw sɔrɔ tile kelen kɔnɔ. U bena banajugu sɔrɔ, sanga bena bɔ u fɛ, kɔngɔ bena don u fɛ. Tasuma bena dugu jɛni. O bɛɛ bena kɛ bari Matigi Ala min b'a ɲaa gwanna, see b'o ye.»\n9Masa minw nana kakalaya ni nafolotigiya kɛ dugu nin kɔnɔ, ni olu ye dugu sisi wilinin ye tuma min na, u bena kasi kosɔbɛ. 10- Siranya fɛ, u bena lɔ yɔrɔjan waasa a ka balawu dɔ kana se u ma. U bena to k'a fɔ ko: «Ebe! Bɔnɛ o bɔnɛ! Duguba nin! Babilɔni duguba! Cɛfaridugu! I ɲagwanko ma kɛ baara ye, lɛrɛ kelen dɔrɔn y'o ɲa.»\n11- Jagokɛlaw bena kasi a ka bɔnɛ la kosɔbɛ. Mɔgɔ si tena ɲini a ka jagofɛnw na tugu: 12sanu, ni warigwɛ, ani luluu, kɔnɔkisɛ sɔngɔgwɛlɛnw, faniwulen sɔngɔgwɛlɛnw, fani sɔngɔgwɛlɛn sifa wɛrɛw, wusulanyiriw, samaɲinw, yiriɲuman be kɛ ka fɛɛn sɔngɔgwɛlɛn minw dilan, ziraw, nigɛw, kabakuru min tɔgɔ ko maaburu, 13- kanɛlifara ni kasadimanfɛn dɔ wɛrɛ, tulu kasadiman, wusulanw, duvɛn, tulu, mugu, suman, misiw, sagaw, soow, wotorow, ani jɔɔn feeretaw.\n14-15- Jagokɛla nunu ben'a fɔ ko: «E tun be bololafɛn minw ɲini, o bɛɛ cɛnna. O nafolo nin, ani dakamanafɛnw bɛɛ tununa i la. I tena o si sɔrɔ tugu fewu.» Dugu nin kɛra sababu ye ka jagokɛla minw kɛ nafolotigiw ye, a ka bɔnɛ siranya fɛ, olu bena lɔ yɔrɔjan ka to ka kasi, ka to ka kaba. 16U bena to k'a fɔ ko: «Ebe! Bɔnɛ o bɔnɛ! Duguba nin! I do masirinin tun be sa! Ni lɛnfani ye, ni faniwulen sɔngɔgwɛlɛn ye, ni sanu ni luluu, ani kɔnɔkisɛ sɔngɔgwɛlɛnw ye. 17- Ebe! O nafolo nunu bɛɛ halakiko ma kɛ baara ye fɔɔ lɛrɛ kelen dɔrɔn.»\nKurun kuntigiw, ni kurunbolilaw, ni minw bɛɛ be to ka taga o yɔrɔ la, ani minw bɛɛ b'u daradumuni sɔrɔ kɔgɔji kan, olu bɛɛ bena lɔ yɔrɔjan 18- ka to ka kaba ka dugu nin sisi yɛlɛtɔ filɛ k'a fɔ ko: «Dugu si tun te se ka suma n'o duguba nin ye.» 19- U bena kule, ka ŋuna, ka buguri kɛ u kuun na dusukasi fɛ, k'a fɔ ko: «Ebe! Bɔnɛ o bɔnɛ! Duguba nin! Min ka dakamanafɛnw tun be kuruntigiw bɛɛ kɛ nafolotigiw ye, e halakiko ma kɛ baara ye, lɛrɛ kelen dama kɔnɔ i kɛra tomo ye!\n20- «Arijana mɔgɔw, ni mɔgɔ senumanw, ni Yezu ka cidenw ani kiraw, aw ye nisɔndiya dugu nin ka tɔɔrɔ koo la. Bari Ala y'a ɲaa gwan k'aw mɔnɛ bɔ.»\n21- O tuma na, mɛlɛkɛ setigi dɔ ye kabakuru dɔ ta min boɲa be wugu belebeleba dɔ bɔ, k'a fili kɔgɔji la k'a fɔ ko: «N ye kabakuru nin bon ni fanga min ye, Babilɔni duguba nin bena bari ka tunu yɔrɔnin kelen ten, a tena ye tugu. 22- Gɔni fɔkan tena mɛn yen. Dɔnkililabagaŋanaw, ni file, ani buru, u si kaan tena mɛn Babilɔni tugu. Bololabaarakɛla si tena sɔrɔ yen. Wugu kaan tena mɛn yen fana. 23- Fitinɛ yeelen tena bɔ yen, kɔɲɔcɛ n'a muso tena sɔrɔ yen tugu, bari Babilɔni jagokɛlaw le tun ye diɲɛ kɔnɔ mɔgɔbabaw ye. A ka kirisikow ye siyaw bɛɛ lafili.\n24- «Kiraw, ni mɔgɔ senumanw, ani mɔgɔ minw bɛɛ fagara dugukolo kan, olu bɛɛ joli bɔnnin yera dugu nin le kɔnɔ.»


Kor fɔlɔ 4 AKKDC08 - O la, mɔgɔw ka kan k'anw jati - Bible Search\nKor fɔlɔ 3 Kor fɔlɔ 5\nKor fɔlɔ 4\nMatigi le ye kititigɛla ye\n1O la, mɔgɔw ka kan k'anw jati Krista ka baaradenw ye, ani mɔgɔ minw be Ala ka koo dogoninw ɲa yira. 2N'u ye baara dɔ kalifa mɔgɔ ma, u be min ɲini a fɛ, o ye tilenninya ye. 3Ne kɔni fɛ, hali n'aw lo, walima kititigɛla dɔw, ye ne jalaki, o te foyi ye ne ɲana. Ne te n yɛrɛ jalaki fana. 4Hali ni ne dusu te ne jalaki, a ma kɛ k'o le kosɔn ne ye jalakibali ye, nga ne jalakibaga ye Matigi ye. 5O le kosɔn aw kana kɔn ka mɔgɔ jalaki waati latigɛnin ɲa, aw k'a to, Matigi ben'a ka koo dogonin bɛɛ bɔ kɛnɛma, ani ka mɔgɔw bɛɛ kɔnɔnakow yira. O waati la, mɔgɔ kelen kelen bɛɛ ka kan ni boɲa min ye, a bena o sɔrɔ Ala fɛ.\nCiden ye mɔgɔ sugu min ye\n6Ne balimaw, aw le kosɔn, ne ye kuma nin yɛlɛma k'a fɔ aw ye cogo wɛrɛ la, k'o kɛɲɛ ne ni Apolɔsi taamacogo ye, waasa n'aw ye anw cogo filɛ, aw kana se k'aw yɛrɛ boɲa, ka nɔrɔ mɔgɔ kelen na ka tɔɔ kelen kɔniya. 7Jɔn le y'a kɛ i fisayara ni tɔw ye? Mun le b'i fɛ ni Ala m'o d'i ma? N'i do y'o sɔrɔ Ala fɛ, mun na e b'i yɛrɛ boɲa i n'a fɔ i yɛrɛ seko lo? 8Aw wasara ka ban, aw kɛra fɛntigiw ye, aw ye faamaw ye k'a sɔrɔ anw te o ye! Ne b'a fɛ aw ka banba ka kɛ faamaw ye janko anw fana ka kɛ faamaw ye n'aw ye. 9Bari ne be miiri ko Ala y'an cidenw kɔni bila mɔgɔ bɛɛ kɔfɛ, i n'a fɔ mɔgɔ minw ka kan ka faga. O la, an kɛra diɲɛ bɛɛ ka tolonkɛfɛn ye, k'a ta mɛlɛkɛw ma fɔɔ ka taga bila adamadenw ma. 10An kɛra fatɔw ye Krista kosɔn, nga aw kɛra hakilitigiw ye Krista barika la! An kɛra barikatanw ye, aw kɛra fangatigiw ye! Aw be boɲa sɔrɔ, an ta ye dɔgɔya ye! 11Waati nin yɛrɛ la halibi, kɔngɔ b'an na, minnɔgɔ b'an na, fani yɛrɛ t'an fɛ, u b'an tɔɔrɔla, an be taamatagamana yɔrɔ bɛɛ la. 12- An yɛrɛ le be baara kɛ ka sɛgɛn ka sɔrɔ k'an ka balo sɔrɔ. U b'an nɛni, an be duba kɛ an nɛnibagaw ye, u b'an tɔɔrɔ, an b'o muɲu. 13N'u b'an tɔgɔ cɛn, an b'u ladi ni kumaɲuman ye. Halibi u b'an jati ɲamaɲama ye diɲɛ na, ani fɛɛn kasagoman.\nPɔli b'a ka deenw ladi\n14Ne ma nin fɔ aw ye waasa k'aw maloya, nga ne b'a fɛ k'aw lasɔmi i n'a fɔ n ka deenw. 15Hali ni kalanfa waa tan le be aw fɛ, k'aw to Krista ka sira la, aw faa te mɔgɔ caaman ye. Ne lo ye kibaru diman fɔ aw ye, aw ka sɔrɔ ka la Yezu Krista la. 16- Ne b'aw daali ko aw ka kɛ ne ladegebagaw ye. 17O le kosɔn, n deen min koo ka di n ye n'o ye Timote ye, n y'o ci aw fɛ. Mɔgɔsɔbɛ lo Matigi ka sira la. Ale bena aw hakili jigi ne ka taamacogo la Krista ka sira la, i n'a fɔ ne be Krista ka jamakuluw kalan yɔrɔ bɛɛ cogo min na. 18Mɔgɔ dɔw b'aw cɛma minw b'a miiri ko ne tena na aw fɛ tugu, o le y'a to u b'u yɛrɛ boɲa. 19Nga ne bena na aw fɛ yanni dɔɔni, ni Matigi sɔnna. O la, ne bena se ka yɛrɛboɲala nunu ka kɛwali yɛrɛ ye, a kana dan u ka kuma ma, 20bari Ala ka masaya te kuma dama ye, nga a b'a yira kɛwali la fana. 21Mun le ka di aw ye? Ne ka taga aw fɛ ni bere ye wa, walima ni kanuya, ni dususuma ye?


Zoz 1 AKKDC08 - Masaba ka baarakɛla Musa sara tuma min - Bible Search\nZoz int Zoz 2\nZozuwe be bila Isirayɛlidenw ɲa\n1Masaba ka baarakɛla Musa sara tuma min na, Masaba y'a fɔ Nun dencɛ Zozuwe ye, min tun ye Musa dɛmɛbaga ye ko: 2«Ne ka baarakɛla Musa sara, sisan ele Zozuwe ka wili ka taga ni jama nin bɛɛ ye ka Zurudɛn baji tigɛ, ka don jamana nin kɔnɔ ne be min di aw Isirayɛlidenw ma. 3- Aw seen mana se yɔrɔ o yɔrɔ, ne b'o bɛɛ d'aw ma i ko n tun y'a fɔ Musa ye cogo min na. 4Aw ka jamana bena daminɛ kongokolon ma fɔɔ ka taga se Liban, ani ka taga se bajiba ma, Efarati baji la, fɔɔ ka taga se kɔgɔji ma min be tileben fɛ. Itiw ka jamana bɛɛ bena kɛ aw ta ye. 5- Ka i to sii la, mɔgɔ si tena se ka lɔ i ɲafɛ. Ne bena to i fɛ i n'a fɔ ne tora Musa fɛ cogo min na, ne tena i bila abada, ne fana tena i to i kelen na fewu. 6- I ka barika don i yɛrɛ la k'i jaa gwɛlɛya, bari e le bena kɛ sababu ye jama nin ka don jamana nin kɔnɔ k'a minɛ k'a kɛ u yɛrɛ ta ye, ne tun kalila u faaw ye ko n bena jamana nin di u ma. 7I ka barika don i yɛrɛ la k'i jaa gwɛlɛya kosɔbɛ. Ne ka baarakɛla Musa tun ye sariya min bɛɛ d'i ma, e k'i ka koow kɛ ka kɛɲɛ ni o ye. I kana jɛngɛ ka taga kinibolo walima numanbolo fɛ, janko i ka koo kɛtaw ka se ka ɲa i bolo i taayɔrɔw bɛɛ la. 8I kana sariyasɛbɛ nin kalan dabila abada, i ka to ka miiri a kɔnɔnako la suu fara tile kan, janko i ka se ka taama ka kɛɲɛ ni sɛbɛ nin kɔnɔnakuma bɛɛ ye. Bari i bena see sɔrɔ o le barika la, i ka koo kɛtaw ka ɲa. 9Ne le m'a fɔ i ye ko i ka barika don i yɛrɛ la k'i jaa gwɛlɛya wa? Ko i kana siran, i jaa kana tigɛ, bari ne Masaba i ka Ala le bena to i fɛ i taayɔrɔw bɛɛ la.»\nZozuwe b'a yɛrɛ labɛnna\n10O la, Zozuwe y'a fɔ jama ɲamɔgɔw ye ko: 11«Aw ye wili ka don jama cɛma k'a fɔ u ye ko u ka dumuni labɛn k'o kɛ ɲasigi ye, bari yanni tile saba u bena Zurudɛn baji nin tigɛ. Masaba u ka Ala ye jamana min di u ma janko a ka kɛ u ta ye, u be don o kɔnɔ.» 12- O kɔ, Zozuwe y'a fɔ Urubɛn kɔmɔgɔw ni Gadi taw ani Manase taw tilancɛ ye ko: 13«Masaba ka baarakɛla Musa tun ye min fɔ aw ye ko: ‹Masaba aw ka Ala be lafiɲɛyɔrɔ di aw ma, ka jamana nin di aw ma fana›, aw k'aw hakili to o la. 14Musa ye jamana min di aw ma, aw ka musow n'aw ka denmisɛnw ani aw ka begɛnw bena to o yɔrɔ la Zurudɛn baji kɔfɛ. Nga mɔgɔkɔrɔba minw be se ka kɛlɛ kɛ, olu bɛɛ bena u ka kɛlɛkɛminanw ta ka bila aw balimaw ɲa, ka taga u dɛmɛ kɛlɛ la, 15fɔɔ ni Masaba ye lafiɲɛyɔrɔ di olu fana ma tuma min na i n'a fɔ aw, ani ka jamana nin sɔrɔ k'a kɛ u yɛrɛ ta ye, Masaba aw ka Ala be min di u ma. O kɔ, aw bena kɔsegi ka na sigi aw ka jamana kɔnɔ, Masaba ka baarakɛla Musa tun ye min di aw ma Zurudɛn baji kɔfɛ kɔrɔn fɛ.»\n16U ye Zozuwe jaabi ko: «I ye fɛɛn o fɛɛn fɔ an ye, an bena o kɛ, n'i ye an ci yɔrɔ o yɔrɔ, an bena taga. 17An bena mɛnni kɛ i fɛ kosɔbɛ i n'a fɔ an tun be to ka mɛnni kɛ Musa fɛ cogo min na. Masaba i ka Ala ka to i fɛ, i n'a fɔ a tun tora Musa fɛ cogo min na. 18Mɔgɔ o mɔgɔ mana muruti i ka fɔta ma, n'a ma sɔn ka taama ka kɛɲɛ n'i ka fɔta bɛɛ ye, o tigi bena faga. Ayiwa, i ka barika don i yɛrɛ la dɔrɔn, k'i jaa gwɛlɛya.»


Mat 27 AKKDC08 - Dugu gwɛra tuma min na, sɔgɔmadafɛ, - Bible Search\nMat 26 Mat 28\nU be taga ni Yezu ye Pilati fɛ\n(Mar 15.1-2; Luka 22.66; 23.1; Zan 18.28)\n1Dugu gwɛra tuma min na, sɔgɔmadafɛ, sarakalasebagaw ni cɛkɔrɔbaw ye ɲɔgɔnye kɛ ka bɛn a la k'u bena Yezu faga. 2U ye Yezu siri ka taga di masacɛ ka lasigiden Pilati ma.\nZuda ka sayako\n3Zuda min tun ye Yezu don bolo la, a y'a mɛn ko Yezu bena faga minkɛ, a nimisara kosɔbɛ ka taga ni warigwɛ bi saba nunu ye sarakalasebagaw ni cɛkɔrɔbaw fɛ, 4k'a fɔ u ye ko: «Ne ye hakɛ kɛ ka mɔgɔ jalakibali don aw bolo n'a bena faga.» Olu y'a jaabi ko: «O te an ka sira la, o y'i ka koo ye.» 5Zuda ye wari nin fili Alabatosoba kɔnɔ ka tɛmɛ ka taga a yɛrɛ kaan don juru la. 6Sarakalasebagaw ye wari nin cɛ k'a fɔ ɲɔgɔn ye ko: «A daganin te an ka nin wari nin ɲɔgɔn don Alabatosoba kɛsu la, bari mɔgɔ dɔ nii sɔngɔ lo.» 7O kɔ, u bɛnn'a la k'u bena o wari ta ka taga dagadilanbaga ka foro san n'a ye, waasa o yɔrɔ ka kɛ lonanw suu donyɔrɔ ye. 8O le y'a to, fɔɔ ka na se bii ma, u b'o yɔrɔ nin wele ko Nisɔngɔ foro. 9- O cogo la, kira Zeremi tun ye min fɔ, o dafara. A tun ko:\n«U ye warigwɛ bi saba ta,\nmin kɛra mɔgɔtilennin nii sɔngɔ ye,\nIsirayɛlidenw bɛɛ tun sɔnna min na.\n10U y'o wari di dagadilanbaga ma a ka foro sɔngɔ ye,\ni ko Matigi tun y'a latigɛ cogo min na.»\nPilati be Yezu ɲiningana\n(Mar 15.2-5; Luka 23.2-5; Zan 18.33-38)\n11Yezu lɔra masacɛ ka lasigiden ɲafɛ. Lasigiden y'a ɲininga ko: «I ye zuwifuw ka masacɛ ye wa?» Yezu y'a jaabi ko: «E ko ten.» 12Sarakalasebagaw ni cɛkɔrɔbaw tun be galon minw lara a kan waasa k'a jalaki, a ma sɔn ka foyi fɔ o koo la. 13Pilati y'a fɔ a ye ko: «Mɔgɔ nunu be minw fɔra i ka koo la, i t'o mɛnna wa?» 14Nga Yezu ma sɔn k'a jaabi. O la masacɛ ka lasigiden kabakoyara kosɔbɛ.\nPilati be sira di ko Yezu ka faga\n(Mar 15.6-15; Luka 23.13-25; Zan 18.39—19.16)\n15*Hɔrɔnya ɲanagwɛ o ɲanagwɛ la, masacɛ ka lasigiden Pilati tun be deli ka kasoden dɔ labila, ka kɛɲɛ ni jama ka laɲini ye. 16O waati la, cɛɛ dɔ tun be kaso la, min tɔgɔjugu tun bɔra kosɔbɛ, a tɔgɔ ko Barabasi. 17Pilati ye jama ɲininga ko: «Aw b'a fɛ ne ka Barabasi labila wa, walima Yezu, u ko Ala ye min woloma?» 18Bari a tun y'a lɔn ko ɲagoya le y'a to u y'a minɛ ka na n'a ye ale fɛ. 19K'a to kiti tigɛyɔrɔ la, a ka muso ye cii bila k'a fɔ a ye ko: «I kana i niin don mɔgɔtilennin nin ka koo la, bari kunun sufɛ ne ye sikojugu kɛ a ka koo la.» 20Sarakalasebagaw ni cɛkɔrɔbaw ye jama kɔnɔnasu, waasa u ka Pilati daali ko a ka Barabasi labila ka Yezu faga. 21A y'u ɲininga tugu ko: «U mɔgɔ fila la, aw b'a fɛ ne ka jɔn le labila?» U y'a jaabi ko Barabasi. 22A y'u ɲininga ko: «Ne ka mun kɛ Yezu la u be min wele Ala ka Mɔgɔ wolomanin?» U y'a jaabi ko: «A ka kan ka gwengwen lɔgɔ kan.» 23A y'u ɲininga ko: «A ye kojugu jumɛn le kɛ min kosɔn a ka kan ka faga?» U pɛrɛnna kosɔbɛ ko: «A ka kan ka gwengwen lɔgɔ kan.» 24- Pilati y'a ye ko jama be murutira ka taga minkɛ, ko ale tena se ka foyi kɛ, a ye jii ɲini k'a tigɛ ko u bɛɛ ɲana, k'a fɔ u ye ko: «Ne seen te mɔgɔtilennin nin ka fagako la, o y'aw yɛrɛ ka koo ye.» 25Jama bɛɛ y'a fɔ ko: «An kɔni n'an deenw be lɔ n'a ka saya kunko ye.» 26O kɔ, a ye Barabasi labila, ka sira di k'u ka Yezu bugɔ, ka sɔrɔ ka taga gwengwen lɔgɔ kan.\nSɔlidasiw be Yezu lɔgɔbɔ\n(Mar 15.16-20; Zan 19.2-3)\n27Masacɛ ka lasigiden ka sɔlidasiw tagara ni Yezu ye a ka luu kɔnɔ, ka sɔlidasi tɔw bɛɛ wele k'a lɔ u cɛma. 28U y'a ka fani bɔ a kaan na ka fani wuleman dɔ don a la. 29U ye ŋɔni tigɛ k'o meleke k'o kɛ i n'a fɔ masafugulan, k'a don a kuun na. U ye bere dɔ don a bolo, n'u be to k'u kunbiri gwan a kɔrɔ, ka to ka yɛlɛ a ma, k'a fɔ a ye ko: «I dansɛ, zuwifuw ka masacɛ,» 30ka to k'u daji tu a kan, ani ka bere nin minɛ a fɛ k'a bugɔ a kuun na. 31U y'a lɔgɔbɔ ka ban tuma min na, u ye delekewulen nin bɔ a kaan na, k'a ka fani don a ye. O kɔ, u tagara n'a ye gwengwenyɔrɔ la.\nYezu be gwengwen lɔgɔ kan\n(Mar 15.21-32; Luka 23.26-43; Zan 19.16-24)\n32U taatɔ, u ye cɛɛ dɔ kunbɛn min tun ye Sirɛnika ye ka bɔ Libi jamana na, a tɔgɔ ko Simɔn. U y'ale karaba ka Yezu ka gwengwenlɔgɔ ta. 33U tagara se yɔrɔ dɔ la u be min wele ko Gɔligota, o kɔrɔ ko kungolo yɔrɔ. 34- U ye duvɛn ɲagami ni kunakuna ye, k'u b'o di Yezu ma waasa a k'a min. Yezu y'o nɛnɛ tuma min na, a ma sɔn k'a min. 35- U y'a gwengwen ka ban tuma min na, u ye kala la k'a ka faniw tilan. 36U bɛɛ tun sigira n'u b'a kɔlɔsira. 37U tun y'a fagakun sɛbɛn k'o gwengwen a kuun sanfɛ. A tun sɛbɛnna ko: «Nin ye Yezu ye, zuwifuw ka masacɛ.» 38Benkannikɛla mɔgɔ fila tun gwengwenna a gɛrɛfɛ fana. Kelen tun b'a kinibolo la, tɔɔ kelen a numanbolo la. 39- Mɔgɔ minw tun be tɛmɛna, olu tun be Yezu nɛni ka to k'u kuun kɔmikɔmi. 40- U tun b'a fɔra ko: «E min be se ka Alabatosoba ci, ani ka tila k'a lɔ tile saba kɔnɔ, e k'i yɛrɛ kisi. N'i ye Ala Deen ye, i ka jigi ka bɔ gwengwenlɔgɔ kan.» 41Sarakalasebagaw ni sariya karamɔgɔw ani cɛkɔrɔbaw tun b'a lɔgɔbɔra fana ko: 42«A ye mɔgɔ dɔw kisi, nga a te se k'a yɛrɛ kisi. N'a ye Isirayɛli masacɛ ye, a ka jigi ka bɔ gwengwenlɔgɔ kan. O la, an bena la a la. 43- A y'a jigi bɛɛ la Ala kan k'a fɔ ko ale ye Ala Deen ye. An k'a filɛ sisan ni Ala ben'a kisi.» 44O cogo kelen la, benkannikɛla minw tun gwengwenna a gɛrɛfɛ, olu tun b'a nɛni fana.\nYezu ka sayako\n(Mar 15.33-39; Luka 23.44-48; Zan 19.28-30)\n45Tilegwangwanfɛ, dibi donna yɔrɔ bɛɛ la, fɔɔ ka taga se tile sumawaati ma. 46- Tile sumana tuma min na, Yezu pɛrɛnna k'a fɔ ko: «Eli, Eli, lamasabakitani», o kɔrɔ ko: «Ne ka Ala, ne ka Ala, mun na i ye ne bila?» 47Mɔgɔ minw tun lɔnin be yen, olu dɔw y'o mɛn minkɛ, u y'a fɔ ko a be kira Eli welela. 48- Olu dɔ bolila ka taga fuu ta, k'a don vinɛgiri la k'a siri kalajan dɔ la, ko a bena o d'a ma a k'a min. 49A tɔɲɔgɔnw y'a fɔ a ye ko: «A to yen, an ben'a filɛ ni Eli bena n'a kisi.» 50O kɔ, Yezu kulera kosɔbɛ ka sɔrɔ ka sa. 51- O yɔrɔnin bɛɛ, Alabatosoba cɛtigɛfani faranna fila ye, k'a ta a sanfɛ fɔɔ duguma. Dugukolo yɛrɛyɛrɛla, kabakuruw cicira. 52Kaburuw daa yɛlɛla. Ala ka mɔgɔ minw tun sara, olu caaman kununna. 53Olu bɔra kaburuw la ka don dugu senuman kɔnɔ Yezu kununnin kɔ. Mɔgɔ caaman y'u ye. 54Sɔlidasi kuntigi min tun be Yezu kɔlɔsira n'a ka sɔlidasiw ye, olu ye dugukolo ye a yɛrɛyɛrɛla, ani koo minw kɛra o waati la, u y'o bɛɛ ye, u siranna kosɔbɛ. U y'a fɔ ko tiɲɛ na, cɛɛ nin tun ye Ala Deen ye. 55- Muso caaman tun lɔra yɔrɔjan ka to k'o filɛ. O muso nunu tun tugura Yezu kɔ ka bɔ Galile mara la, waasa k'a dɛmɛ. 56O muso nunu cɛma, Magidalaka Mariyamu tun be yen, ni Zaki ani Yusufu bamuso Mariyamu, ni Zebede muso.\nYezu suu donko\n(Mar 15.40-47; Luka 23.49-56; Zan 19.25,38-42)\n57Wuladafɛ, nafolotigi dɔ nana, Arimateka tun lo, a tɔgɔ ko Yusufu. Ale fana tun ye Yezu ka kalandenw dɔ ye. 58O cɛɛ nin tagara Pilati fɛ ka Yezu suu daali. Pilati k'u k'a d'a ma. 59Yusufu tagara Yezu suu ta k'a meleke fanikura gwɛman kɔnɔ, 60ka taga don a yɛrɛ ka kaburu kɔnɔ, a tun ye min bɔ fara la a yɛrɛ suturali kama. A ye kabakuru belebele dɔ kolonkolon ka kaburu datugu n'o ye, ka sɔrɔ ka taga. 61O y'a sɔrɔ, Mariyamu ka bɔ Magidala, ni Mariyamu dɔ nin tun be yen. Olu tun siginin be kaburu ɲafɛ.\nU be Yezu kaburu kɔlɔsi\n62O dugusagwɛ, n'o ye lafiɲɛlon ye, sarakalasebagaw ni *Fariziɲɛw ye ɲɔgɔn lajɛn ka taga Pilati fɛ. 63- U y'a fɔ a ye ko: «An hakili jigira a la ko galontigɛla nin tun y'a fɔ ko n'ale sara, ko ale bena kunun a tile sabanan loon. 64O la, an b'a fɛ i ka sira di kaburu daa ka kɔlɔsi fɔɔ ka taga se tile saba, bari an be siran, a ka kalandenw kana taga a suu bɔ, ka tila k'a fɔ jama ye ko a kununna. O galon bena juguya ka tɛmɛ fɔlɔta kan.» 65Pilati y'a fɔ u ye ko: «Kɔlɔsilikɛbaga be aw fɛ fana. Aw ye taga ka kaburu daa kɔlɔsi ka kɛɲɛ n'aw seko ye.» 66U tagara taamasiɲɛ kɛ kabakuru kan. O kɔ, u ye kɔlɔsilikɛbagaw bila k'olu ka kaburu kɔlɔsi.